text:
KIO/KIA NINGBAW NINGLA NI HPANG DE
Labels: Shagun Laika
25 comments:
- Mau Jin mau Jin said...
-
Baw nu mung n rawng ma sai goi kio slg. Ni le. Shiga san htai langai kaw mung, du langai tsun da ai , shanglawt salang ni m'jan n kam gasat mat sai da. Ya gasat ai majan gaw mung shawa mjan she re da. Grai she teng ai ga re, woi awn ai ni nan moi na zawn tigyeng sut hpaga, bai lu glaw na m'tu gaw myen hte hkring hkring bawngban yang she mai sai gaw. Myu sha mung shawa ni hpe matsan dum yang gaw m'jan nimggam hpe shatsaw dat yang sha ( aw ) ngu kachyi mi mai kam ai re. Ya na mung masa ningmu law malawng gaw, a sak ram ai ni ningmu hta she grau ai n nga na sai, hpa m'jaw i nga yang, dai ningmu mung masa ni gaw kio slg ni hta grau tsaw taw sai re. KIO slg ni na a kyang gaw ngai chye ai re, 3 year ting Ginjaw a len bum kaw nga wa yu sai m'jaw re. Hpa m'jaw hpyen pru mat ai, du jawng masat yang l'ngai hpaw hpang ai ten, 100 person kaw na 70 person gaw KIO du ni aq jinghku hkrai re. Ngam ai 30 person gaw shan hte hpe ninghkap n chye shadum ai ni re. Dai hpang de gaw gara hku galai shai mat sai hpe ngai n chye ai. Ngai chye na ai gaw kaja hpaji a tsam rawng ai ni yawng gaw shawng lam kaw kun? Hkau na pa kaw kun? KIO slg ni aq yi sun hkan mai mu nga ai re. Dai wa i mungdan hpe gawgap na. Masu n dum ni re, mung shawa n tsa myen ni roi sha nga ai ten, madu aq hpyenla ni aq shingma hta mam ting sha ai KIO slg. Ni hpe lawan dik ai hku shaw kau ra na re. Du up ni gaw power n nga, madu jan ni she Du up zawn zawn Ginjaw kata hkan palek hkrai palek hkawm, share sha hkawm re ni ma, tsep kawp n mai galaw na re. Hpung n rawng mat ai ni gaw dai kaw rai sai, tsun yang n ma ai naw jahkring sana. Myu tsaw hpyen la ajet ni hpe galoi mung hkungga ai wa usa.
- July 19, 2012 at 7:56 PM
- Anonymous said...
-
Hkau ni e rai nga ai law.. ngai gaw maning majan nnan byin ai shaloi majan kaw lawm ai myu tsaw share shagan ni hte jahta yu yang.... Dukaba ni myen hte pawng ai hkrak rawng ai nga she tsun ma ai... Bumsen post makau hkan hkam da ai bawm ni yawng sa shaw kau shangun ai hpang shani jang myen du ai... ngut yang lahkawng masum shawng kaw gap nga yang.. hpa ntsun ai shawng lam na ni hpe nna shana ai a gatsi ngu du ni hte ni htep ai hpe woi mat wa nna hpang jahtum lahkawng masum gap nan taw ai ni hpe myen ni lu rim kau... grai gap hkat taw nga yang sinat kaba mung n-gap ya Lahta na matsun ndu ai lam hkrai tsun .. tatut kaw ap nawng ai ni grai myit daw ai nga hkrap nna she tsun ai myu tsaw shara shagan ni hte jahta yu nna grai mau nga ai.. Ba 3 Balawng di sa maga de myen htu lung wa ai shaloi mung sinat lang mi pyi nwoi shangoi ai hpyen dap sit kau woi hting nut kau re du ni mung nga ai.. dai du ni gaw myen shawnglam mayun gum hpraw nan sha ai nga tsun nna grai myit daw ai ni mung nga ma ai law.. nchye ya lawm sai.. gara maga de shanang ma ai .. mare masha buga ga hkan gaw Wunpawng Mungdan gaw de ga nga.. ginjaw kaw na public galaw ai gaw awm dawm ahkaw ahkang nga.... kaja wa anhte myu sha ni a mung masa hta hpa ra taw sai kun??? lama mi gaw ra nga na sai? Naw dinglun yu ga.. Makam masham kun? myen a sumprat kun? Tigyeng Myit a majaw kun?
- July 19, 2012 at 9:00 PM
- hkunman said...
- This comment has been removed by a blog administrator.
- July 19, 2012 at 10:01 PM
- Myujet said...
-
Teng ai ram muk teng na sai,rai rim ya yang myen hte tatut gasat taw ai majaw myit daw hten na zawn nga ai hpe pablic kaw mara ai lam nau nglaw yang mai na nhten.majan a mabyin teng man ai lam hpe mung shawa ni chue ging ai,ya ten lou mi hkam sharang nna ladat jaw jaw hte KIO ni woi awn mat wa yang an hte ra ai pan dung lu na lahkam mi sha ra sai.myit ndaw ai sha ngun naw dathing nna akyu hpyi ya nga ga,lam sha gu hku nna garum wa ga lo.
- July 20, 2012 at 12:13 AM
- hkunman said...
-
Teng ai lam hpe gaw n-mai makoi tawn ai.n-mai ip tawn ai a-san sha tsun dan hpyen dan ra ai, SARAWUN kaw Machyi masha sa yang,Mai masu na kun...?
- July 20, 2012 at 12:47 AM
- Anonymous said...
-
Myen asuya hte matut nna tinggyeng akyu tam yu hkam sha yu sai KIO.KIA .ningbaw ningla nkau mi majan nkam gasat ai ni mung nau pyi nga gaw e, Raitim W.P. MUNGKAN hta tinang a labau ntsawn mat na hpe gaw sadi mu yaw .DAINI NA ATEN HTA tinang a ting gyeng akyu ara a matu tinang a AMYU hpe ndut sha ga ,shaning law law AMYU hte MUNGDAN a matu ap nawng sai hte maren sadi dung let matut nna shakut ga ngu lajin dat nngai . W.P.BRANG .
- July 20, 2012 at 1:06 AM
- Anonymous said...
-
Hpa ni tsun ma ai. Kun? Sim sha nga ga . Majan dang na re. Nau shaga yang hpoi ai,
- July 20, 2012 at 1:06 AM
- Mau Jin mau Jin said...
-
Zim sha nga ti n gup n tu ai zawn yu shalai kau mai ai lam n re. Dai ram dinglik ya ai kanu kawa, hpu nau ni nga ai m'jaw sha majan awng dang ai hpe dum ga. Zim sha nga mu awng dang na re, ngu ai comment chyawm gaw myu sha lam yan hta ngai hte hpa n seng ai ngu ai de mahtang gale mat sai. Ngai gaw zim sha nga ti hkang se kanu shat hkru taleng taw ai baw gaw n kam ai re, ning mu a lun ai law yang she mahkrun kaja law law lu mai ai. Kam ga.
- July 20, 2012 at 1:58 AM
- la la shadau said...
-
du ni ga ja ai n ga ja hte seng na nkam jahta ai.anhte a hpyen dap kata hta gaja wa myu hte mungdan hpe tsawra ai tinggyeng akyu ntam ai myu tsaw du ni nga ai zawn shanglawt hpi hpun na galaw sha ai masha ni mung nga na re.ngai hku na tsun mayu ai gaw tinang galaw nga ai magam bungli hte tinang tsap nga ai shara gaw hpa re ngu hpe chye myit sawn sumru chye na ahkyak dik re.tinang a tinggyeng myit jatsat a majaw myusha lam yan hta ahtu hkra ma chyi shangun ai baw magam bungli hpe gaw tsepkawp kwoi yen ga ngu saw la jin ai hku re.
- July 20, 2012 at 3:57 AM
- Anonymous said...
-
ngai nau n hkawn ai n gun n lu ai 1 gaw KIA/KIO ni woi awn taw ia gaw federal zawn zawn independent zawn zawn shing let 2 lam 2 hka li 2 jawn nga 2 ka lang ta rim she re taw ai hpe mu ai
- July 20, 2012 at 6:34 AM
- NZ-Gam said...
-
I don't think KIO/KIA leaders are holy men.
The point is we don't have proper constitution/rules/regulation.
How can you lead Kachin people. Remember that YOU ARE NEVER FREE FROM CONSEQUENCES. I really hate burmese people but I don't trust KIO/KIA too.
- July 20, 2012 at 9:21 AM
- Anonymous said...
-
KIO ningbaw ni, masha sat nau lawan la ai. Myu sha shada, hkye la pi nlu tim, sat ari jaw ai lam gaw grai law sai. Hpa mi rai rai, tinang hkai ai nli gaw, tinang a kashu kasha ma hkra, dan la ra na re. Myit malai ai hte KK kaw sa yang chyu sha, hkyam sa na! Tinang shada sat kau na pi dai ram lawan ai ni, Makam lam hta mung, KIO MAGAM GUN NI TSA,KANI,HKAYAWM nlu na ngu tara jahkrat da mu le. Dai Rai yang gaw, NINGBAW NI KAW NAN ARI JAW GING NA SAI!
- July 20, 2012 at 9:44 AM
- Anonymous said...
-
Mau hpa said
1994 ning may shata hta Rangoon yankyin nta langai kaw mung masa salang lahkawng hte Mau hpa hpe tsundan ma ai. nanhte ramma ni chyera ai.1994 Myen hte K.i.o/a simsa lakmat htu ai gaw,myen nikaw na kyas Wan,20,oooo jaw ai majaw simsa lakmat htu ai re nga tsun dan ma law.Myutsaw mungtsahpunau ni e.myen Du ni law lasw mung chye ma ai nga matut tsun dan ma ai re.Ngai grai myit npyaw ai yashe tsun shale ai re.Salang yan amying tsun rit nga tim mai tsun ai.Ngai hte grai ni hkau ai majaw sha tsun dan ma ai re yaw.W.P Myu sha ni a KAWA KARAI KA
SANG gaw shi tengtup htrak chye nga na re ai GRAi shim ai hku ip da makoi da ai hku rai malu ai law.
- July 20, 2012 at 2:51 PM
- Anonymous said...
-
Mau hpa tsun.. K.I.O/A kaw na SABOI JUM a kanau HKUN MYAT gaw shanglawt gumhpyaw kyats SEN 7500 jan hkoi shapla sai lam mung chyelu ai .Bai jaw wa sai kun K.I.O/A Du Salang ni e, san mayu ai gaw grai na mat sai le.
- July 20, 2012 at 4:57 PM
- Anonymous said...
- This comment has been removed by a blog administrator.
- July 20, 2012 at 7:30 PM
- Anonymous said...
-
Mr .NZ GAM, This is not the war between the KIO,KIA WHICH represents the majority of the kachin people and the burmese people .WE are fighting only the puppet government forces ,the forces not fighting for the country and the burmese people but only FOR THE S.GENERAL T.S. and his CRONIES.
AUNG GYI.
- July 20, 2012 at 10:12 PM
- Myu Tsaw said...
-
Rawt malan naw re majaw kaning re mung nga ai, mazut ai mung, tara nhkan ai mung, tinggyeng shanang ai mung, dingman ai hte sadi dung sari rawng ai salang ni mung law law naw nga ai. mazut ai ni hpe mung rawt malan majan hta ra nga ai, rai tim gumshem ai hpe gaw anhte nra ga ai, hpa majaw gumshem ai asuya hpe gasat nga ai re majaw gumshem ladat gaw anhte mung masha ni matsat dik mat sai. Sai mani ai hte magrau grang ai hpe she ra sharawng ai. Ya na zawn dinglun ai hte hpaji jaw ai law magang KIO gaw grau kaja ai de gram sharai la magang rai na re. Rai tim Rai tim mabyin langai hte ginlam langai hpe sha yu nna wuhpung wuhpawng ting hpe nkaja ai hku (negative view) nmu hkra sadi ga, jawm gaw gap ai hte jawm pawm ai hku jawm shangang shakang ai hku she di ga ngu ngai tang shawn dai ai rai.
- July 20, 2012 at 10:21 PM
- Jatawng Naw said...
-
A ga law! Hkau ni e, hpa ni wa tsun jahprak hkat nga myit ta?. N dai ten hta loi naw myit hpe hkang n na KIO/KIA hte Shapawng Yaw du/slg ni hpe matut nna myit shadut n gun jaw jat nga ga law. Shawng na ni gaw lai mat wa sai. Ladat mung nchye, n gun mung n lu myi di na hpang rai chye ai hku woi awn lai mat sai re. Ya she loi mi myi hpaw wa ai ten rai nga ai. Du slg ni tsun jahta ai ga ni mung loi mi madang dep ai hku chye tsun jahta wa sai hpe mu lu ai. UNHCR, UNICEF, WFP ni mung tatut garum sa na lam ni pru wa ai mung KIO/KIA du slg hte Shapawng Yaw myit su nkau ni ladat jaw ai hku tang madun ai majaw rai sai. Anhte ramma ni mung, hpyen masa, sut masa, mung masa, hpaji bawngring masa lam magup hta ta tut shanglawm garum, woi ningbaw na matu shajin let, matut garum shingtau nga let ginhtawng ta hpe naw la yu ga law.....
" Karai Kasang a myitmang ai lam anhte a myitmang ai lam hta grau tsaw nga ai hte maren, Karai Kasang Wa a myit ra lam hpe madat mara let tutnawng jin jin rai nga ga law"....
Karai Kasang Yehowa a myitra ai lam anhte Shapawng Yaw myusha ni hta dik tup wa u ga..
- July 20, 2012 at 10:22 PM
- michael said...
-
Michael
an.hte yawng a kamhpa ai KIO/KIA hpe ngai shd........ grai kyuhpyi ya nga ai yaw.
- July 20, 2012 at 11:30 PM
- Anonymous said...
-
Lahta de na comment ni gaw baw nu n rawng ai ka ai comment ni sha rai nga ai.
- July 21, 2012 at 2:30 AM
- Anonymous said...
-
Nau n garu ga. Asak Aprat apnawng nna shawnglam hpanglam kaw shakut nga ai share shagan ni hpe hkungga ga.
- July 21, 2012 at 5:44 AM
- Anonymous said...
-
Ra nrawng ai( Perfect person ) nga ai kun??? Ndai aten myithkrun ra dik/ahkyak dik htum aten hta nsem nsa gwi wau ai zawn shada garum na malai kam ai hku tsun ma ra htap htuk nga ai kun?? Myen roi hkrum ai n-law ai zawn shada da naw roi a ten shama taw na kun?? Ra rawng ai lam nga yang KIA/KIO ginjaw de direct laika tang shawn aye la yang kaja dik htum re.
Tengman dinghpring ai amyu sha byin tai nga na ahkyak dik htum re.
Myu tsaw shayi....
- July 21, 2012 at 8:03 AM
- Anonymous said...
-
Ha grai mau na nga ai comment ni mu hti nna mau mat sai an hte jinghpaw wunhpawng sha ni a myit masin wa ram ram yak ai ni she rai nga ai hpe mu lu ai ram ram myit masin hpa ji naw hka ja la ra nga ai myhing hte dap dap nga nna gum hpraw hkoi lang ai gum hpraw hte sim sa lam mari ai nga ai ni mu hti ai majaw n dai lam ka ai wa e nang gaw gade hpaji rawng nna masha kaba ni hpe ti nang mi hte mung n mu ai a pyak nga ai gaw grai myit madang naw nem nga n dai .Nang chye mayu yang shang lawt dap de n dai comment kaw na n re ai grau kaja ai hku na mying hkring dat hte hkak di she san dat yu nu .Nang gat ai hte maren dan la na n dai.manu n nang ai comment ni jaw ai gaw myen hpyen hpe n gun jaw ai sha rai nga madai. Myu tsaw mung tsaw hpaw mi langai .
- July 21, 2012 at 9:55 AM
- Jatawng Naw said...
-
Mau Hpa a comment kaw na re...1994 Myen hte K.i.o/a simsa lakmat htu ai gaw,myen ni kaw na kyats Wan,20,oooo jaw ai majaw simsa lakmat htu ai re nga tsun dan ma ai law.
.. Dai hku nga yang,
Kyats wan 200,000 = 200 Billion kyats
1billion kyats = 1million US$
200 billion Ks = 200 millions US$ sha re le..
myen ni lung seng dut poi (1) lang mi galaw ai hta lu la ai gumhpraw gaw tara shang sha na ai, 1.4 billion US$ lahta re. Shawa hpe n shana ai hku lu la ai mung grai naw rai nga ai law. Myen gaw gumhpraw gin shapraw na jak lu ai majaw anhte KIO/A hte kaga myubaw rawt malan du/slg ni gade hpyi yang hpyi, shanhte myit lu yang, Ks hpe mai shapraw jaw ai ni re hpe myitdum nga ga.
Shawng de shut ai lam hpe bai n kahtap shut sa ga! lajin dat ai law.
- July 21, 2012 at 8:03 PM
- MAI MAI said...
-
Anhte ya yang shang tatut shang lawm ra nga ai ten hta Gawdin ginsup ai ni hpe makau kaw na wora hku htawng u, n dai hku di u, dai wa dai hku, n dai wa dai hku, nga n na tsun hkat taw na a ten n re, RAWT MALAN LABAU hta mying lawm na matu angn ngai n nga ai man ang ai kaw shang lawm na matu a ten re.
- July 22, 2012 at 1:08 AM


c: text/html

text:
Manga yunglat hte slam dat nngai
Mungmasa mahkawn re.
An hte a Wunpawng mungdan kata de ,tawt lai shang kabye rawng nga ai,Maigan hpyen mahkra hpe,
Atsai awai gawt shapraw kau nhtawm , mungshawa hta shadip jahpang nga ai wunpawng Gumrawng gum tsa mung dan ,Gaw sharawt shagrin da ai shani she wunpawng mungda ngwi pyaw simsa ai hte rau rawt galu gaba wa na re ngu ai hpe an hte da king dalang kam sham ga ai.
Wunpawng Mung Dan
Sunday, February 15, 2009
Kadai woi awn na?
13.02.2009
ten: 6:30-8:30pm
shara Wenworh hotel jumbo lusha seng
Myusha ningbaw ni yawng hte shana lusha poi na bawng ban ai mung ga,
KNO,KRC,KBC,Wunjat na myit su ni,ningbaw hpa awn usa ni yawng hte du zup let bawng ban jahta ai lusha poi lamang re.
shawng nnan langai hte langai shachyen shaga ai lamang hte hpang wa ai hku re,
sara salang Yu nguen gaw Malaya university kaw profesor galaw na matu Malaysia mungdan asu ya hte hkau ai jinghku manang ni shaga nna du sa wa ai re lam chye lu ai,sara shi galaw lai mat wa sai ,KBC magam bungli,UNDP a magam bungli,Sanwa Trading a magam bung li,UN,NGO ,mungdan a su ya Hkamja dap na magam bung li mahkrum madup ni hpe mung tsun hkrai sang dan lai wa sai hku re,
Ning baw hpa awn langai hte langai ni shan hte galaw ali wa sai mahkrum madup,mang yak mang hkang ni shada tsun sanglang dan mat wa sai hku re,
Lusha seng e Wa hkalung kasha langai kakang sha ngut du hkra jahta nna lu la ai mahtai gaw:
sara wa hku nna hpaji jaw ai gaw ;
Ya nan hte Malaysia kaw du nga sai uhpung u hpawng ni hta yawng ngu na ram hkum tsup nga sai,grau nna systematic byin hkra shakut sa wa na sha ahkyak sai,
Nan hte ni hta tsi hpaji hte seng ai ni mung woi awn nga sai,laikilaka bawng ring hte seng ai ni hpe woi awn ai mung nga sai,myusha masa , mung masa lam hta woi awn ai lam mung nga sai,Makam masham lam hta mung Phd,Dr.madang ram chye chyang ai ni woi awn nga sai,tsinyam ni hpe maigan madang de galai shai hkra woi awn na ni mung nga sai,
Rai tim nan hte hta ra nga ai langai gaw Ndai Malaysia mung dan e kanu tai Kawa tai,hpu shawng hpuba tai nna, yawng a mang hkang hpe asuya ni hte tara shang jeyang garum shing tau ya ai marai langai ra nga ai,dai woi awn ai wa gaw,gara mai gan de mung npru sai,ndai Malaysia kaw aten na na lu jaw ai Tara upadi chye ai (law) hte hpaji madang ngut ai,english ga laika maigan ga 2,3 ram chye ai wa rai ra ai.Lawyer ni tsun jang gara mungdan asu ya re tim grai sadi maja let madat ya ai re,
Dai majaw ndai zawn re hpa awn tam ra nga ai,shi hpe mung uhpawng shagu na jinghpaw wunpawng myusha ni madi shadaw la ra na re nga nna hpa ji jaw lai wa sai gaw matsing la hpa rai nga ai law,
Tuesday, February 10, 2009
Kachin Wedding Malaysia Cheras
Laimat wa sai ten KDO,KRC kaw Magam gun ap nawng lai wa sai Sara Ahsyn yan Sumlut Ahtsen yan a Hkung ran poi Masat sum la re.
Thursday, February 5, 2009
KNO Malaysia Rawt malan ning htoi masat
KNO Malaysia Kawn woi awn let Ndai zawn N gun myi alu rai,Rawt Malan poi lamang hpe galaw awng dang la lu sai hku re.
Wunjat,KRC,hte Malaysia na Jinghpaw Wunpawng uhpung ni yawng sadu n gun jaw let hpawng chyawm lu sai hku re.KNO Jinghpaw wunpawng Myusha hpung gaw Myusha ni a matu asu ya langai hku nna tsap ya lu wa na re.nga nna Wun jat dat kasa(Sara D.Gumsan) kawn Mung ga hte hkaw tsun n gun jaw lai wa sai hku re,KRC ning baw ning la ni mung KRC hte seng ai myu sha ni a magam lam hpe hkaw tsun n htawm KNO zawn rai myu sha ni a matu Mung masa lam hta jaja tsap ya ai mung nga nan nga ra ai lam tsun lai wa sai hku re.

robotstxt: allowed

filter: keep


text:
Ga Nhpaw:
Ramma ni asak apart ram wa ai ten hta tinang a prat manang tam wa chyalu rai nga ai. Hkristan ni a prat manang tam ai/ yaw ai lam gaw prat tup na matu rai nga ai majaw, grai sadi sahka rai nna daw dan ra nga ai. “Hkristan hkungran lam” ngu ai chyum mungga hte bung pre ai hkungran dinghku de ai lam hpe, ramma ni gaw n chye n mai rai nga ai.
Dai re ai majaw, ndai laika hta Karai Kasang sharawng awng ai hkungran lam, dinghku gaw gap lam, kanawn mazum lam, madu jan yan madu wa a lit ni, prat manang tam ai lam ni, Karai Kasang a yaw shada ai lam ni hte hkungran ai lam a lachyum ni hpe sawk tam let tang madun da ai.
“Dai lam majaw lasha gaw shi a kanu kawa hpe kau da nhtawm, shi a madu jan hte kanawn manoi nga na rai nna, shan lahkawng gaw hkum shan langai sha tai lu na ma ra ai.”( Ehp. 5:31)
I. Hkungran ai a npawt lam madung ni
“Dai re ai majaw lasha gaw tinang a kanu kawa hpe kau da nhtawm, shi a madu jan hte manoi nga na rai nna, shan lahkawng gaw hkum shan langai sha tai lu na ma ra ai.” (Ningpawt Ninghpang 2:24)
Hkungran ai lam: Num hte la tara shang kanawn manang tai ai.
Hkungran ai lam: Madang bung ai yan jawm shakut shaja ai.
Hkungran ai lam: Karai Kasang kaw nna kumhpa rai nga ai.
Hkungran ai lam: Karai Kasang hkrang shapraw da ai lam rai nga ai.
Hkungran ai lam: Makoi magap lam n nga ai sha, matut mahkai kanawn mazum lam hpe gaw sharawt ai .
Hkungran ai lam: Shada shagrit shanem daw jau lam ra kadawn nga ai.
Hkungran ai lam: Hkungran num yan la hpe hking shaga ai[chalange] rai nga ai.
Hkungran ai lam: Mayam zawn shada daw jau kanawn mazum matut mahkai ai rai nga ai.
Hkungran ai lam: Lit hte madang n bung ai lapran e, maren mara bung ai hku shada jawm kanawn mazum ai.
Hkungran ai lam: Rawt jat galu kaba wa na matu shada jawm pawn ba ai rai nga ai.
II. Hkungran ai ngu ai idea, masa gara kaw nna byin pru wa a ta?
Ningpawt Ninghpang 2:18-25.... “ Bai Yehowa Karai Kasang gaw, Dai lasha gaw shi hkrai nga na n mai ai; shi hte ram ai nrum ntau shi a matu ngai galaw na we ai, nga ai.”
Marku 10:6-9.... “ De a majaw lasha gaw kanu kawa hpe kau da nna, shan lahkawng gaw hkum shan langai sha tai lu na ma ra ai.”
Hkungran ai lam gaw shawng npawt kaw nna nan Karai Kasang a idea masa rai wa sai re. Ndai gaw Eden sun kaw na dingsa sai hkungran poi( Adam yan Ewa hpe hkungran ya ai) gaw, ya, dai ni jahtum na hkungran poi (dai ni du hkra galaw nga ai Ga Shaka hkungran ai lam) du hkra lali (fresh) rai taw nga ai. Hkungran ai lam gaw Karai Kasang kaw nna shaman da ya ai hte, chyoi pra ai kanawn mazum lam rai nna, kadai mung hkungran ai lam hpe ahpa atang n mai shang nga ai.
III. Hkungran ai lam hpe Karai Kasang gaw hpa majaw galaw wa a ta?
Ningpawt Ninghpang 2:18-25.... “Bai Yehowa Karai Kasang gaw, Dai lasha gaw shi hkrai nga na n mai ai; shi hte ram ai nrum ntau shi a matu ngai galaw na we ai, nga ai.”
Prat a kanawn manang tai na matu Karai Kasang galaw wa ai re.
Ningpawt Ninghpang 1:28 .... “Shaloi Karai Kasang gaw shan hpe tsun mu ai gaw, Nan kashu kasha shaprat nna mayat maya wa mu; ga ting hpe jahpring nna dai hpe up nga lu mu:”
Malahki 2:15.... “ Karai Wa gaw, Wenyi naw ngam nga ti mung, langai sha hpe hpan da wu ai, n rai ni? Hpa majaw langai sha hpan da a ta? nga yang, Karai Kasang hte ging dan ai amyu hpe tam nna, hpan da nu ai”
Kashu kasha ni galu kaba lu na matu kaja dik htum ai makau grup-yin hpe gaw gap ya ai lam re. Hkungran ai lam gaw, tsaw ra myit hte kanawn mazum ai hku nna, ma ni hpe tsaw ra myit a lam sharin la lu na hpe karum ya na matu hkrang shapraw da ai rai nga ai. Kanu kawa ni shanhte a kashu kasha ni a man e, Yesu Hkristu a tsaw ra myit kasi hpe madun na matu hkrat sum mat ai shaloi, kade yawn hpa rai nga ai kun?
Ehp.5:31-32.... “Dai lam majaw lasha gaw shi a kanu kawa hpe kau da nhtawm, shi a madu jan hte kanawn manoi nga na rai nna, shan lahkawng gaw hkum shan langai sha tai lu na ma ra ai. Ndai lam gaw sung htum ai lam kaba rai nga ai : shing nga ai gaw Hkristu a lam hte dai Hpung a lam hpe ngai tsun nga nngai.”
Karai Kasang gaw hkungran ai lam hpe Hkristu hte Naw ku hpung a kumla hte maren gaw gap da sai. Hkungran ai lam langai mi gaw Karai Kasang a npu kaw taw nna, Karai Kasang gaw shi a naw ku hpung hte gara hku matut mahkai nga ai lam hpe, dai num yan la(dinghku) gaw grai chye na ra nga ai. Sharin ya ging ai.
IV. Hkungran ai lam gaw kaning re ai kanawn mazum lam rai ging a ta?
Ningpawt Ninghpang 2:18.... “ Bai Yehowa Karai Kasang gaw, Dai lasha gaw shi hkrai nga na n mai ai; shi hte ram ai nrum ntau shi a matu ngai galaw na we ai, nga ai.”
Hpaji Ningli 4:9-12.... “Marai langai sha hta, lahkawng gaw grau mai nga ai: kaning rai nme law, shan lahkawng gaw tinang a amu majaw mai kaja ai shabrai lu la na ma ai. Langai mi kataw yang, langai mi shadaw na ra ai:”
1Kor.11:3.... “ Rai ti mung, lasha nlang hte a baw gaw, Hkristu rai nga ai, numsha a baw gaw lasha rai nga ai, Hkristu a baw chyawm gaw, Karai Kasang rai nga ai hpe nanhte chye myit ga, ngai ra nga nngai.”
Mahte 19:4-6.... “Shi gaw, Shawng nnan e hpan da ai wa gaw, lasha yan numsha hpe hpan da mu ai rai nna,5 De a majaw lasha gaw shi a kanu yan kawa hpe kau da nhtawm, madu jan hte kanawn nna, shan lahkawng gaw hkum shan langai sha tai lu na ma ra ai, nga nna shi tsun ai ga hpe nanhte n hti yu myit ni? 6 Dai majaw shan gaw, lahkawng rai nga ma ai n rai, hkum shan langai sha rai nga ma ai. Dai rai nna, Karai Kasang matut da nu ai hpe, masha gaw n jahka kau u ga, ngu nna htan wu ai.”
Hkungran ai lam gaw, marai lahkawng hpe langai sha tai let arau sha magam bungli galaw ai hku nna grau ni htep hku hkau kanawn mazum na matu, rai nga ai. Dai hta e, shada kam hpa hkat ai lam, madi shadaw hkat ai lam, makawp maga hkat ai lam, shada shalan shabran ai lam, shada lit la ai lam lawm nga ai.
V. Kabu gara awng dang ai hkungran ai lam a ahkyak madung ni gaw hpa re ta?
Yawshu 24:15... “Gara hpe mahtang jaw jau na gaw, dai ni jang lata la mu: ngai hte nye a nta masha ni chyawm gaw Yehowa hpe jaw jau na ga ai law,”
Kahkyin gumdin let Karai Kasang hpe daw jau na matu rai nga ai.
Ga Shagawp 5:18-19... “Na a ram prat na mădu jan hte rau pyaw nga u:... Shi a mădoi chyu hpang nang hpe tut tut shăpyaw nga u ga: Shi hte tsaw ra hkat ai hta, tut nawng myit dik nga u.”
Heb. 13:4... “ Hkungran ai lam gaw, yawng mayawng a man e arawng lu u ga; hkungran ai yup ra mung, san seng nga u ga: kaning rai nme law, hpye ai amu galaw ai ni hte num shaw la shaw ai ni hpe, Karai Kasang tara dara na wu ai.”
Kang ka sadi dung ai lam rai nga ai. Sadi dung kang ka ai lam n nga ai rai yang, kamhpa ai lam ajet mung, shing n rai, kata lam kanawn mazum lam mung n mai lu la na re.
Mahte 19:4-6... “Dai majaw shan gaw, lahkawng rai nga ma ai n rai, hkum shan langai sha rai nga ma ai. Dai rai nna, Karai Kasang matut da nu ai hpe, masha gaw n jahka kau u ga, ngu nna htan wu ai.”
Ap nawng daw jau ai lam rai nga ai.
Rom.15:1-2..“Anhte langai hte langai tinang a manang wa a ngamu ngamai na lam tau yu nna, shadaw shangang rai hkra shi hpe shapyaw nga ga.”
Hkungga nawng jau ai lam rai nga ai.
Rom.15:5-7... “Ya, anhte a Madu Yesu Hkristu a Kawa rai nga ai, Karai Kasang hpe, myit mang langai sha hte n-gup ga langai sha e shakawn kungdawn nga lu myit ga, Hkristu Yesu a jaw e nanhte shada da myit mang ara sha rai nga lu u ga, shakut sharang ya ai hte shangwi shapyaw ya ai a Karai Kasang gaw, nanhte hpe awn nga u ga law. Dai rai nna Karai Kasang a hpung shingkang a matu mara, Hkristu gaw anhte hpe hkap hkalum la mani ai hte maren, nanhte shada da hkap hkalum la mu.”
Langai hte langai a n bung ai lam ni hpe chye na ya ai hte shada shagrau shatsaw hkat na matu rai nga ai.
Ehp.5:21-33... “Hkristu hpe hkrit kamyin ai hte nanhte shada da a npu e a taw nga mu.”
Shada shagrit shanem let daw jau ai lam rai nga ai.
1Kor.13:1-13... “Tsaw ra ai myit gaw galoi mung htak chye ai n rai”
Tsaw ra ai myit rai nga ai.
Yaku 5:16... “nanhte a yubak mara hpe shada da shapraw dan nna, shada da a matu mara akyu hpyi nga mu.”
Matut mahkai ai lam rai nga ai.
Ga shagawp 31:31... “Shi lăta a shăbyin ai akyu shi hpe jaw u; Shi gălaw ai amu, măre chyinghka hta, shi hpe shăkawn u ga.”
Manang wa a manu(value) hpe rawt jat galu kaba wa na matu, ngang grin ai sharawng awng lam hte gaw sharawt hkat ai lam rai nga ai.
1Kor.7:3... “ Madu wa gaw htung hte maren madu jan hte kanawn u ga, Madu jan mung dai hte maren madu wa hte rai u ga”
Shawlumon a mahkawn 1:2-4,12-13... “Shi gaw, shi pup ai hte ngai hpe pup ya u ga; Na a sumtsaw sumra gaw, tsabyi jahku hta grau kaja nga ai.... Ngai tsaw ra ai wa mahtang, nye sinda lapran e tsat ai Mura nhtan hte bung nga ai.”
Hkam kaja ai num la kanawn mazum hkat ai asak hkrung lam rai ra nga ai.
VI. Madu wa gaw madu jan hpe gara hku hkap la ging nga a ta?
Ga Shagawp 18:22... “Mădu jan lu ai wa gaw mai kăja ai hpe lu nu ai rai nna, Yehowa a chyēju hpe hkam la nu ai.”
Hpaji Ningli 9:9... “ Jan a npu e Karai Kasang nang hpe jaw da ai kaman lila prat a nhtoi ni hta e, nang tsaw ra ai madu jan hte rau, na a prat htum hkra ngwi pyaw ai hte nga sha nga u: da ndai gaw, nang hkrung nga ai laman e, jan a npu e nang galaw ai amu a kamhtaw rai nga ai.”
1Pet.3:7... “ Dai hte maren, lasha ni e, chye chyang ai hku hkan nna, n-gun kya ai hkum hkrang ngu ai numsha hte rau kanawn mazum nga mu: nanhte a akyu hpyi ai ga gang kau ya ai n hkrum myit ga, nanhte hte maren asak a sali wunli akyu lu la na ni hpe zawn, shanhte hpe hkungga lara di mu.”
Ehp. 5:21... “ Hkristu hpe hkrit kamyin ai hte nanhte shada da a npu e a taw nga mu. “
Madu wa ni gaw, shanhte a madu jan ni hpe kaja wa ap nawng ai, machyi hkam ai hte, tsaw ra ging nga ai. Hkristu gaw, anhte a matu si hkam ai hku nna, madun dan sai hte maren, sung htum ai tsaw ra myit rai ra ai.
VII. Madu jan gaw madu wa hpe gara hku hkap la ging nga a ta?
Ga Shagawp 31:11-12... ” Shi a mădu wa shi hta hpa nga nna, Shi gaw mătsan măyan n hkrum na ra ai. Shi gaw, shi a prat dingsa mădu wa a mătu, N kăja ai n rai, kăja ai hku hkrai, tam nga ai”
Ehp.5:22-24... “ Numsha ni e, dai Madu hpe daw nga ai zawn, tinang madu wa a hkang ai hku hkan nga mu : kaning rai nme law, Hkristu gaw dai Hpung a baw rai nga ai zawn, dai madu wa mung madu jan a baw rai nga ai : Hkristu shi hkum nan dai hkum hkrang a Hkye hkrang la ai Madu rai nga ai. Dai Hpung gaw Hkristu a npu e taw nga ai hte maren, madu jan ni mung lam shagu hta e madu wa ni hkang ai hku hkan nga u ga.”
Madu jan gaw, madu wa hpe machyi hkam ai ap nawng ai hku nna tsaw ra ging ai re. Madu wa hpe karum ningtum ai, madi shadaw ya ai, kam hpa ai hte, madu wa hpe up hkang shangun let, shi a npu hta taw ai. Hkristu zawn ap nawng tsaw ra ai lam re.
VIII. Sadi dung ai hkungran ai lam a ahkyak madung gaw hpa rai nga ta?
Malahki 2:15-16... “ Karai Wa gaw, Wenyi naw ngam nga ti mung, langai sha hpe hpan da wu ai, n rai ni? Hpa majaw langai sha hpan da a ta? nga yang, Karai Kasang hte ging dan ai amyu hpe tam nna, hpan da nu ai. Dai re ai majaw, nanhte gaw tinang a wenyi hpe sadi nna, brang ram prat na madu jan hpe hkalem hkalau ai hku, hkum di myit.”
Madu wa gaw shi a madu jan hpe sadi dung na matu Karai Kasang hkang da nga ai. Hpaji jaw ai lam n re.
Ga Shagawp 5:15,18-19... “ Na a hka htung na ntsin hpe, Na a hka hpawk na lăwi ai ntsin hpe, a lu nga u. Na a hka hpawk shăman ai hkrum nna, Na a ram prat na mădu jan hte rau pyaw nga u: Shi gaw tsaw ra ai ding kănu hte tsawm htap ai shan nga yi zawn rai nga nna, Shi a mădoi chyu hpang nang hpe tut tut shăpyaw nga u ga: Shi hte tsaw ra hkat ai hta, tut nawng myit dik nga u.”
1Kor. 7:2-4... “rai ti mung, hpye ai amu koi na matu, la langai hte langai tinang a num lu u ga, num langai hte langai tinang a la lu u ga. Madu wa gaw htung hte maren madu jan hte kanawn u ga, Madu jan mung dai hte maren madu wa hte rai u ga. Madu jan gaw tinang hkum hpe n up lu ai sha, dai madu wa she up nga ai; dai hte maren, dai madu wa mung tinang hkum hpe n up lu ai sha, madu jan she up nga ai.”
Heb. 13:4... “Hkungran ai lam gaw, yawng mayawng a man e arawng lu u ga; hkungran ai yup ra mung, san seng nga u ga: kaning rai nme law, hpye ai amu galaw ai ni hte num shaw la shaw ai ni hpe, Karai Kasang tara dara na wu ai.”
Madu jan hte madu wa ni gaw langai hte langai sadi dung ai hte, shada shagrau shaa hkat lu na matu hte myit dik myit pyaw na lam ni hpe tam nga ra nga ai.
IX. Kaja ai madu wa/madu jan gaw kaga ni a matu grau ai shaman chyeju ni hpe la wa ya nga ai.
Ga Shagawp 31:10-31... “Sări rawng ai num hpe kădai wa mu lu a ta? Shi gaw lung seng hta grau hpu nga ai.”
Ga Shagawp 31:11... “ Shi a mădu wa shi hta hpa nga nna, Shi gaw mătsan măyan n hkrum na ra ai.”
Ga Shagawp 31:12... “Shi gaw, shi a prat dingsa mădu wa a mătu, N kăja ai n rai, kăja ai hku hkrai, tam nga ai.”
Hpaji Ningli 9:9... “Jan a npu e Karai Kasang nang hpe jaw da ai kaman lila prat a nhtoi ni hta e, nang tsaw ra ai madu jan hte rau, na a prat htum hkra ngwi pyaw ai hte nga sha nga u: da ndai gaw, nang hkrung nga ai laman e, jan a npu e nang galaw ai amu a kamhtaw rai nga ai.”
Ya hpang de na a madu jan/madu wa nang hpe lama ma shapawt ai rai yang, shi nang hpe la wa ya ga ai , grai manu dan la ai ahkying aten ni, kam hpa wa ai ni, myit pyaw myit dik shangun wa ai lam ni, ra kadawn nga ai lam ni hpe jahpring shatsup ya wa ai lam ni, karum ningtum wa ai ni, kabu pyaw hpa lam ni jaw ya wa ai hpe bai myit dum shingran nga u!
X. Hkungran num/la prat manang lata ai hte seng nna chum laika hta gara hku tsun da a ta? Hpa majaw hkungran manang wa hpe anhte sadi let lata ging a ta?
Tara Agyi 14:3... “Kanu yan Kawa chyawm gaw, Matu n gadoi ai Hpilisti amyu num nang sa la na gaw, anhte amyu shada hta na, na a mayu kasha num langai mi mung n nga sa ni? ngu mu ti mung, Samson mahtang, Nan dai she hpyi ya mi, ngai grai ra da we ai, ngu nna kawa hpe tsun wu ai.”
1Hk.Hk.11:2…. “dai amyu ni a lam Yehowa gaw Israela kashu kasha ni hpe, Nanhte gaw shanhte hte n mai kanawn, shanhte mung nanhte hta n lawm u ga; gaja wa shanhte gaw nanhte a myit masin hpe shanhte a Hpara ni hpang de shadam kau ya na myit dai,ngu nna tsun ti mung, Shawlumon gaw shanhte hta sumtsaw sumra hte a manoi nga ai.”
Ezra 9:2... “ Kaning rai nme law, dai amyu masha ni a shayi sha ni hpe, tinang a matu mung, kashu kasha ni a matu mung, shanhte hkungran la nna, dai chyoi pra ai amyu gaw, maigan amyu ni hte kayau kaya nga ai hta n-ga, mung du ni hte agyi salang ni, grau nna dai lam hta shut hpyit nga ma ai, nga nna ngai hpe tsun dan mi ai.”
2Kor.6:14... “ N kam n sham ai ni hte rau nhtan shai ai kandang hpe hkum jawm hpai mu: kaning rai nme law, ding man ai lam gaw, tara n hkungga ai lam hte hpa seng a ta? Nhtoi gaw nsin hte kaning rai kanawn lu a ta? “
Anhte a hkungran manang gaw anhte hpe tsaw ai de gaw gap ya lu ai hte, anhte hpe mung jahten kau ya lu nga ai. Chyum laika gaw anhte hpe n kam sham ai ni hte dinghku n de na matu n-gun jaw nga ai. Hpa majaw nga yang, dai gaw anhte a makam masham kaw nna tsan mat wa hkra shakut na matu grai loi nga ai. Makam masham bung ai kaga langai mi hpe anhte hkungran na nga yang, dai gaw jaw ai hkungran ai lam rai nga sai re.
XI. Karai Kasang gaw shi hte anhte a kanawn mazum lam hte hkungran lam hpe gara hku shingrau/dingdaw dan a ta?
Esaia 54:5-6... “Kăning rai nme law, nang hpe Hpan da ai wa gaw, na a mădu wa rai nga ai; shi a amying gaw, Zaw nawng zaw wa up ai Yehowa rai nga ai: nang hpe Hkye Hkrang la ai wa gaw Israela a Chyoi pra ai wa rai nga ai; mungkan ting a Kărai Kăsang shi hpe ngu na mă ru ai. Kăbai kau hkrum nna gawng run hkawm ai hte, ram prat ē jan tai nna, jăhka kau hkrum ai num hpe zawn, mădu jan bai tai na, Yehowa nang hpe shăga nit dai, nga nna na a Kărai Kăsang tsun nga ai.”
Yeremia 3:20... “ Israela dap ē, mădu jan gaw mădu wa hta sădi n dung ai hte măren, găja wa nanhtē gaw ngai hta sădi n dung myit dai, nga nna Yehowa tsun ai.”
2Kor.11:2.. “ Kaning rai nme law, Karai Kasang a nja nhpra ai hte maren, ngai nanhte a lam nja nhpra rai nga nngai; nanhte hpe hkawn sek hpe zawn Hkristu kaw jaw ya nna, madu langai sha hte ngai nanhte hpe hkungran ya ma de ai.”
Karai Kasang hte anhte a kanawn mazum ai lam gaw hkungran ai lam hte bung nga ai hte, shada tsaw ra ai hta, shada sadi dung ai hte galoi mung lit la ai lam amahkam ai lam hta madung tawn nga ai.
“ Dai lam majaw lasha gaw shi a kanu kawa hpe kau da nhtawm, shi a madu jan hte kanawn manoi nga na rai nna, shan lahkawng gaw hkum shan langai sha tai lu na ma ra ai.” (EHP.5:31)
Ga shaka: : “Ndai nye a hkra lata matut jum da nga ai.........hpe, Karai Kasang a mung ga nga ai hte maren, hkungran la nna, nye a hkum hte maren, shi hpe tsaw ra nna, kungga lara, lanu lahku makawp maga nga na nngai. Hkam kaja timung, machyi makaw hkrum timung, lusu nga mai timung, matsan mayan hkrum timung, lam shagu hta rai timung, kaga num/la ni hpe n masem ai sha, prat tup jaw lup na nye a hkungran num/la majing shatai sa na ni ai.”
Karai sharawng awng ai dinghku tai lu hkra, Karai a mung ga hte maren, Karai man hta ga shaka la let, awng dang ai Hkristan dinghku ni hpe gaw gap sa wa lu na hpe yaw shada let,
Hkristu a grau htum ai magam hta,
Rev; Pausa Gam Hpang
Du Mare, Myitkyina
Shamyet Shanat laika ni; (Illumina Gold ,encyclopaedia, Chyoi pra ai Chyum Laika)


text:
CATHOLIC KARUNA NI SHATA MI (150,000,000) JAN HPYEN YEN NI HPE GARUM
Labels: Jinghpaw Mung Shiga
5 comments:
- Anonymous said...
-
Ndai zawn tsinyam hkrum nga ai myu shani hpe karum ningtum jaw nga ai Karuna wuhpung ni nsta K.K kaw na shaman chyeju lu la let grau garum lu mu ga kyuhpyi ya dat nngai. Daw jau nga ai hpunau ni yawng mung k.K kaw na shaman chyeju lu la mu ga law.Aman
- September 23, 2012 at 2:13 AM
- Anonymous said...
-
ndai zawn galaw lu ai wuhpung law law nga magang mung shawa ni nga pyaw wa magang rai wa na re.
bum tsit
- September 23, 2012 at 3:30 AM
- TsaBaGam said...
-
k.k kaw na karuna bawng ring dap hpe tut nawng shaman ya u ga. Ta tut shang lawm ai EC comittee malawm hte ningbaw ni yawng hkum ding dek k.k kaw na shaman chyeju n hpaw n ya lu la u ga. TsaBaGam
- September 23, 2012 at 12:20 PM
- အဘားခြန္း (ေမာ္လၿမိဳင္) said...
-
Grai Chyeju Dum sai yaw Karuna,
Karai Kasang htam 1000 mi n-ga bai shaman ya u ga yaw. Dai ni, Karuna gaw hpa baw galaw taw nga ai re ngu ai hpe anhte ni yawng mu mada saga ai. Dai ni An hpu An nau ni yawng Mung Masa pinra hta rau Myit hkrum Myit ra let rawt tsap wa sa ga i. Awng dawm lam e rau.......
- September 25, 2012 at 6:38 PM
- Anonymous said...
-
Anhte Karuna Myitkyina ni gaw Hpa galaw taw ai kun le i????? Wa Jau Naw Lat e Miwa Mung kaw chyu nga taw na Hkum Myit dik taw u yaw. Myit malai wa na hpe Myit mada let,
- September 25, 2012 at 6:41 PM


text:
时间:2018-02-12 10:13:19 来源:德宏团结报
(Shata 2 pro 2 na do)
Dai htom aga amani re hte ahku hte makau grupyin hkan bai magap kau na, dai hte rau ahka chyam chyam di galang bai jo kau rai na. Hkai shalat ai htom aga hpe hka rong shadang 24% daram di ton na. Abong makru shada a gang hkat lam go 15~20cm daram rai na, amyong hte amyong a lapran gang de 25~30cm daram rai na, lamu ga 677m2 hta wahpun 8000~12000 hkai na. Hkai ai shaloi tu gaba tsom na matu, ading sha di hkai na, dai hte rau, matut mahka hpe aga a lahta yang e rai na
Htot hkai na wahkpun hpe aga e lup bang ton ai shata mi daram rai jang, makru matsun ni alap 2~3 daram prut pru wa ai shaloi go, lani hte lani ginsum hpe loi hpo dat nna, shinggan na gahtet gatsi shadang hte shabung shaman la na, 7~10 laman hta go mai htot hkai sai. Htot hkai ai 10 ya daram hpang e go, ahka grung grung jo nna aga nong e madi nga shangun na, dai htom lani hte lani ahka sharam mat wa na, dai htom go mayu na hku gon lajang ai lado de shang wa sai.
7. Hkai shalat hpang na gon lajang lam
(1) Abong matut hkai ai hpang, ahkyak dik ai go ahka lawan jo nna makop na. Mayu e aga na hka rong shadang go 24% daram ko re. Lama hka rong shadang 22% a lawu de sha du jang go, ahka lawan jo ra sai, aga a madi shadang shatso la na. Hka nau bai rong dinglai jang go, lawan bai shalen mase shapro kau ra ai, sha n rai jang go npot aru ni chye yat mat wa ai.
(2) Lado ko hkan nna namhpun gat bang na.
Lama abong ko namhpun n grung nna, aga sau n rong rai jang go, namhpun htuk ai hku gat bang ra ai. Dai makru ni 10cm daram galu pru jang, wahkyi wa-hkyi namhpun ntsin galang mi bang rai na. Bai 30cm daram galu ai shaloi go, galang bai dat bang rai, shing n rai logadat namhpun galang dat bang tim mai ai, mida man mi hta hke N50, hke P10, hke K 10 shabung jahtuk nna lang na. Namhpun dat bang ai aten go tu gaba wa ai lado ko hkan nna bang na laman lado lai mat jang go, namhpun bang tim asung nau n rong mat sai, lahkpot kau ai hte maren sha re.
(Bai matut hti ga) (Gale ai: Nhkum Bok)


text:
Amerika, Tennessee mungdaw e Hkristan Chyum Laika hpe Mungdaw Laika Buk masat na tara nhprang shagrin na lam hpe Mungdaw Up Slg. Bill Haslam gaw veto hte April 14, bat Mali Ya shani pat hkum sai re.
Raitim rapdaw salang ni gaw shi a tsaw dik ahkaw ahkang veto shaprai kau lu ai sin dan pa (me) kalang bai hta na re lam ga sadi jaw wa sai re.
Mungdaw asuya lawu rapdaw ningbaw de ka ai laika hta, tinang nan Hkristan langai rai nga ai, Mungdaw Up Slg. Bill Haslam (Republican pati) tsun ai gaw, Chyum Laika hpe Mungdaw a Laika Buk masat ai lam gaw Amerikan hte Tennessee, gaw da ai tara ni hta ka tawn ai makam masha ahkaw ahkang lam ni hpe ninghkap ai lam re nga, tsun ai.
“Nye a dinghkrai hkam sha ai tsun mayu ai gaw tara nhprang gaw Chyoi Pra ai Chyum Laika a manu hpe ahpa atang galaw kau ai lam re,” nga Slg. Haslam ka da ai.
Chyum Laika hpe mungdaw laika buk masat na tara nhprang hpe lawu rapdaw (house) e shagrin ngut nhtawm lahta rapdaw (senate) hta bai shagrin dat ai nhtoi bat mi kaw, veto hte pat hkum wa ai re.
Slg. Haslam gaw 2014 ra lata poi e kahtap lata hkrum ai rai nna, shi gaw dai tara nhprang n byin wa hkra pat hkum kau na matu, karai kata hte makam masham n nga ai mung shawa ni a dip n-gun jaw hkrum nga ai re.
American Civil Liberties Union of Tennessee a mu gun ningbaw Slg. Hedy Weingberg tsun ai gaw, veto lang ai dawdan ai hpe shi madi shadaw ai tsun nna, “ra lata sharawt dat ai salang ni gaw tinang a shara ahkaw ahkang hpe nawku makam masham langai a matu kaw sha n jai lang ging ai,” nga ai.
Slg. Haslam hku nna dai tara nhprang hpe sen htu shagrin dat ai rai yang, Tennessee gaw Chyum Laika hpe mungdaw a laika buk hku tara shang masat ai, shawng n’nan na Amerikan mungdaw tai wa na re.
Tara nhprang hpe madi shadaw ai rapdaw salang ni gaw Slg. Haslam a veto hpe shaprai kau lu na matu sin dan pa (me) kalang bai hta na ga sadi jaw tsun wa sai re. Rapdaw lahkawng yan kaw me law dik bai dang ai shaloi veto hpe shaprai kau lu na re.
Tennessee mung masha yawng a tsa shadaw 62% gaw mungdaw a laklai ai labau masa, hpaga yum ga masa hte htunghking masa ni ntsa hkam la tawn ai lam ni hpe masat ya ai hku nna Chyoi Pra Ai Chyum Laika hpe Mungdaw a Laika Buk shatai na ra sharawng nga ai re lam, tara nhpang tang shawn ningbaw, lawu rapdaw salang, Slg. Jerry Sexton tsun ai.
Slg. Jerry Sexton hte lahta rapdaw salang Steve (Southerland) yan gaw veto shaprai kau lu hkra matut shakut sa wa na hkyen nga ai lam, chye lu ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Kumhpa N Lu Hkra Hpa Mung N Hkum Pat U Ga
“Kumhpa n lu hkra kadai mung nanhte hpe n hkalem kau u ga.”—KOLOSE 2:18, NW.
Mahkawn: 122, 139
1, 2. (a) Karai a mayam ni gaw hpa kumhpa hpe myit mada nga ai kun? (b) Kumhpa hpe myit maju jung lu hkra anhte hpe hpa gaw karum ya na kun? (Ndai sumhpa shawng na sumla hpe yu u.)
NAMMAN chya hkrum ai Hkristan ni hta, grai manu dan ai myit mada lam nga ai. Shanhte gaw sumsing lamu hta nga na matu myit mada nga ai. Kasa Pawlu gaw dai myit mada lam hpe ndai hku tsun wa ai: “Kumhpa gaw lahta tang e asak hkrung lu u ga, . . . Karai Kasang a shaga la ai lam rai nga ai.” (Hpilipi 3:14, JCLB) Sumsing lamu hta, Yesu Hkristu hte arau shanhte gaw Karai a mungdan hta uphkang nna, masha ni hkum tsup wa hkra Yesu hte arau karum ya na re. (Shingran 20:6) Grai kaja ai myit mada lam rai nga ai. Sagu kaga gaw, dai hte n bung ai kumhpa hpe myit mada nga ai. Shanhte gaw mungkan Hparadisu hta htani htana asak hkrung na matu myit mada nga ai. Dai myit mada lam gaw shanhte hpe teng sha ngwi pyaw shangun ai.—2 Petru 3:13.
2 Pawlu gaw, namman chya hkrum ai Hkristan manang ni hpe matut nna sadi dung na matu hte kumhpa lu na matu karum ya mayu wa ai. Shi shanhte hpe ndai hku tsun ai: “Ningtsa na arai ni hpe myit manoi nga mu.” (Kolose 3:2) Shanhte gaw manu dan ai sumsing lamu myit mada lam hpe matut nna myit maju jung ra ai. (Kolose 1:4, 5) Yehowa a shaman chyeju ni hpe myit ai gaw, lu la na kumhpa hpe myit maju jung lu hkra Karai a mayam ni yawng hpe karum ya lu ai. Sumsing lamu myit mada lam nga ai raitim, ginding aga myit mada lam nga ai raitim, dai lam gaw teng ai.—1 Korinhtu 9:24.
3. Hkristan ni hpe Pawlu hpa sadi jaw wa ai kun?
3 Kumhpa n lu mat hkra pat shingdang chye ai shoihpa ni hte seng nna mung Hkristan ni hpe Pawlu sadi jaw wa ai. Ga shadawn, Karai Kasang myit ra ai hpe lu na matu, Hkristu hpe kam na malai, Mawshe a tara ni hpe hkan sa nga ai shut shai ai Hkristan ni hte seng nna Kolose hpung de laika ka wa ai. (Kolose 2:16-18) Dai ni aten du hkra shoihpa nga ai lam ni hte, kumhpa n lu shangun chye ai masa ni hpe mung Pawlu tsun wa ai. Hkum shan ra marin ai lam hpe gara hku ninghkap na lam, anhte a dinghku hta (sh) anhte a nawku hpung hta hpunau ni hte manghkang byin wa yang, hpa galaw mai ai lam hpe sang lang dan wa ai. Pawlu a manu dan ai hpaji jaw ga ni gaw anhte hpe karum ya lu ai. Dai majaw, Kolose hpung de shi ka ai laika kaw nna, tsawra myit hte sadi jaw ai lam nkau hpe hkaja yu ga.
Hkum Shan Ra Marin Ai Lam Hpe Sat Kau U
4. Hkum shan ra marin ai myit gaw kumhpa n lu mat hkra hpa majaw galaw lu ai kun?
4 Manu dan ai myit mada lam hte seng nna hpunau nauna ni hpe sadi jaw ngut ai hpang, Pawlu ndai hku ka wa ai: “Hpye ai amu, awu asin re ai amu, ngang kayut ai, n hkru n hkra re ai marin marit ai hte, . . . nammak lawhpa ngu ai, ga ningtsa na nanhte a daw shan ni hpe sat kau mu.” (Kolose 3:5) Hkum shan ra marin ai lam gaw n-gun grai ja nna, Yehowa hte anhte a hku hkau lam, htawm hpang hte seng ai anhte a myit mada lam hpe hten za mat hkra galaw kau lu ai. Hkum shan ra marin ai myit a majaw, nawku hpung hte tsan mat wa ai hpunau langai gaw, nawku hpung de bai du ai hpang ndai hku tsun ai: “Aten ni grai na mat hkra dai myit a majaw ngai bai n wa lu ai.”
5. Shoihpa nga ai masa hte hkrum nga yang, tinang hkum tinang gara hku makawp maga na kun?
5 Akyang lailen hte seng ai Yehowa a tara ni hpe n hkan sa shangun chye ai masa lam ni hkrum nga yang, grau nna sadi ra na re. Ga shadawn, sum tsaw shada hkrum hkat ai shaloi, Karai Kasang a tara tawt lai mat ai baw n byin hkra, nnan kaw nna koi ra na lam ni hpe masat da ging ai. (Ga Shagawp 22:3) Kaga sadi ra ai masa ni gaw, bungli a matu bu hkawm ai shaloi (sh) num, la arau bungli galaw ra ai shaloi hta re. (Ga Shagawp 2:10-12, 17) Tinang hkum tinang makawp maga na matu hpa galaw mai ai kun? Yehowa Sakse langai re ai hpe tsun dan da ra ai. Sari rawng ai hku hkawm sa nna, sawse lawklek ai gaw manghkang byin shangun chye ai hpe galoi mung dum ra ai. Anhte gaw yawn hkyen ai (sh) garen gari ai ngu hkamsha ai shaloi mung sadi ra ai. Marai langai ngai gaw, tinang hpe sa shalan ya na matu ra sharawng wa chye ai. Grai myit htum ai ngu hkamsha ai shaloi, tinang hpe myit lawm ai lam madun ai kadai hpe mung hkap la mat chye ai. Dai gaw shoihpa nga ai. Nang dai zawn hkamsha ai nga yang, kumhpa n lu mat shangun chye ai hpa lam hpe mung hkum galaw. Yehowa hte hpunau nauna ni kaw na karum shingtau lam hpe hkap la u.—Shakawn 34:18; Ga Shagawp 13:20 hpe hti u.
6. Shangwi shapyaw lam ni hpe lata ai shaloi hpa hpe dum ra ai kun?
6 Hkum shan ra marin ai lam hpe sat kau lu na matu, ra marin ai lam byin shangun chye ai shangwi shapyaw lam ni hpe koi ra ai. Dai ni aten na shangwi shapyaw ai lam law law gaw, moi Sodom hte Gomora hta byin wa ai lam ni hpe bai dum shangun ai. (Yuda 7) Hpye ai amu galaw ai gaw hpa n ra ai, shoihpa n nga ai ngu nna shangwi shapyaw lam ni gaw madun nga ai. Dai majaw anhte gaw galoi mung maja nga ra ai. Mungkan a shangwi shapyaw lam yawng hpe anhte n mai hkap la ai. Shangwi shapyaw ai lam ni hpe lata yang she, asak kumhpa hpe matut nna myit maju jung lu na re.—Ga Shagawp 4:23.
Tsawra Myit Hte Matsan Dum Myit Hpe Hpun Nga Mu
7. Hkristan nawku hpung hta hpa manghkang ni byin wa chye ai kun?
7 Hkristan nawku hpung hta shang lawm lu ai majaw, anhte kabu ga ai. Karai a Mungga hpe zuphpawng ni hta anhte hkaja nna, shada da tsawra myit hte mung karum madi shadaw ya ai. Dai lam ni gaw kumhpa hpe matut myit maju jung lu hkra karum ya lu ai. Raitim, kalang lang chye na shut ai lam ni a majaw, hpunau nauna ni hte manghkang byin chye ai. Manghkang hpe anhte n hparan yang, masin pawt ai lam ni aloi sha byin shangun lu ai.—1 Petru 3:8, 9 hpe hti u.
8, 9. (a) Gara atsam ningja gaw kumhpa lu hkra karum ya na kun? (b) Anhte hpe myit n pyaw hkra galaw ai Hkristan ni hte matut simsa hkra hpa gaw karum ya lu ai kun?
8 Masin pawt ai lam a majaw kumhpa n lu mat hkra anhte galaw na n re. Hkristan ni hpa galaw ra na hte seng nna Pawlu ndai hku sang lang dan ai: “Karai Kasang a lata la ai ni hte, chyoi pra nna tsawra hkrum ai ni zawn, matsan dum ai, sumnung ai, mai kaja ai, myit nem ai, myit gyip ai hte myit galu kaba ai dagraw nga nna, shada da hkam mana ai hte, mara langai ngai nga yang gaw, shada da raw dat kau hkat nga mu: dai Madu nanhte a mara hpe raw dat kau ya ai hte maren, nanhte mung galaw nga mu. Dai nlang hte a ntsa e hkum tsup re ai makyit sumri ngu ai tsaw ra ai myit hpe kahtap hpun nga mu.”—Kolose 3:12-14.
9 Tsawra myit hte matsan dum ai myit gaw kaga ni hpe mara raw ya na matu karum ya lu ai. Marai langai ngai tsun dat ai ga (sh) galaw dat ai lam a majaw, anhte myit hta hkra machyi mat yang, anhte tsun dat ai ga (sh) galaw dat ai lam a majaw kaga ni myit n pyaw mat tim, anhte hpe mara raw ya wa ai lam hpe myit mai ai. Dai zawn tsawra myit hte matsan dum myit madun wa ai majaw grai chyeju dum na re. (Hpaji 7:21, 22 hpe hti u.) Yesu Hkristu gaw teng man ai nawku dawjau ai ni hpe kahkyin gumdin da ai majaw anhte chyeju dum ga ai. (Kolose 3:15) Anhte gaw Karai Kasang langai hpe sha tsawra ai, hkaw tsun ai shiga mung bung ai, hkrum nga ai manghkang law malawng mung bung ai. Tsawra myit, matsan dum myit hte kaga ni hpe anhte mara raw ya yang, nawku hpung gaw grau kahkyin gumdin wa nna, kumhpa hpe matut nna myit maju jung lu na re.
10, 11. (a) Manawn masham myit gaw hpa majaw shoihpa nga a ta? (b) Manawn masham myit a majaw kumhpa n lu mat ai baw n byin hkra gara hku galaw mai na kun?
10 Manawn masham myit gaw, kumhpa n lu hkra pat shingdang lu ai. Manawn masham myit gaw, kade daram shoihpa nga ai hpe Chyum Laika hta tsun da ai. Ga shadawn, Ka-in gaw Abela hpe manawn wa ai majaw, sat kau ai. Kora, Dahtan, Abira ni gaw Mawshe hpe manawn wa ai majaw, shi hpe gumlau wa ai. Hkawhkam Shawlu gaw Dawi hpe manawn wa ai majaw, sat na matu shakut wa ai. Karai a Mungga hta tsun da ai gaw grai teng ai: “Manawn masham hte gasat gala rai nga yang gaw, kashuk kashak hte n shawp ai amu amyu myu hkum nga ai.”—Yaku 3:16.
11 Jet ai tsawra myit hte matsan dum myit nga hkra anhte shakut yang, manawn masham myit aloi sha nga sana n re. Karai a Mungga hta ndai hku tsun da ai: “Tsaw ra ai myit gaw myit galu kaba nga ai; matsan dum lama nga ai; manawn masham n nga ai.” (1 Korinhtu 13:4, JCLB) Manawn masham ai myit gaw anhte a akyang lailen n byin wa na matu, mabyin masa ni hpe Yehowa mu mada ai zawn mu mada lu hkra shakut ra ai. Hpunau nauna ni hpe Hkristan hkum hkrang langai hku nna mu mada ra ai. Chyum Laika hta ndai hku tsun ai: “Daw shan langai mi shagrau ai hkrum yang, daw shan n lang hte gaw rau kabu gara nga ma ai.” (1 Korinhtu 12:16-18, 26) Kalang lang, hpunau nauna langai ngai shaman chyeju lu la yang, shi hpe n manawn ai sha kabu ya na re. Hkawhkam Shawlu a kasha Yonahtan a kaja ai kasi hpe myit yu ga. Yonahtan gaw shi a malai Dawi hpe hkawhkam hku nna lata ai hpe manawn ai myit n nga wa ai. De a malai, Dawi hpe madi shadaw nna n-gun jaw wa ai. (1 Samuela 23:16-18) Yonahtan zawn tsawra myit hte matsan dum myit hpe madun mai na kun?
Dinghku Nawng Kumhpa Lu Hkra Shakut U
12. Chyum Laika hta na gara hpaji jaw ga ni gaw dinghku nawng kumhpa lu la hkra karum ya lu ai kun?
12 Nta masha yawng Chyum Laika tara ni hpe hkan sa yang, ngwi pyaw simsa nna, kumhpa lu la na re. Pawlu ndai hku hpaji jaw da ai: “Numsha ni e, tinang madu wa a hkang ai hku hkan nga mu: dai gaw dai Madu a man e sut nga ai. La ni e, madu jan ni hpe tsaw ra nga nna, shanhte hpe kajet kaje hkum rai nga myit. Ma ni e, kanu kawa ni hpe lam shagu hta madat mara nga mu: dai gaw dai Madu a man e sharawng awng ai lam rai nga ai. Kanu kawa ni e, nanhte a ma ni myit n kaji u ga, shanhte hpe hkum jahte nga mu.” (Kolose 3:18-21) Ndai hpaji jaw ga ni gaw na a dinghku hpe karum ya lu ai.
13. Makam masham n bung ai madu wa Yehowa hpe nawku wa hkra Hkristan nauna gaw gara hku karum ya mai ai kun?
13 Nang gaw, Yehowa hpe n nawku ai madu wa nga ai nauna langai rai yang rai na re. Shi galaw ang ai lam ni hpe n galaw ya ai ngu hkamsha yang, nang hpa galaw na kun? Nang masin pawt nna shi hte dang rang hkat ai baw byin chye ai. Raitim, dai gaw masa hpe grau kaja shangun na kun? Shi hte dang rang hkat nna nang dang mat yang pyi, Yehowa hpe shi nawku mayu wa hkra galaw lu ai kun? Galaw lu na n re. Raitim, dinghku a baw hku nna shi hpe hkungga ai lam madun yang, na a dinghku hpe grau ngwi pyaw hkra galaw ai rai nna, Yehowa hpe mung shagrau lu na re. Na a kaja ai kasi ningli a majaw, na a madu wa mung Yehowa hpe nawku mayu wa na re. Rai yang, kumhpa hpe nan lahkawng yan lu la mai sai.—1 Petru 3:1, 2 hpe hti u.
14. Hpunau langai gaw makam masham n bung ai madu jan shi hpe hkungga lam n madun yang hpa galaw ging ai kun?
14 Nang gaw, Yehowa hpe n nawku ai madu jan nga ai hpunau langai rai yang rai na re. Na a madu jan gaw, nang hpe hkungga ai lam n madun ai ngu hkamsha yang, nang hpa galaw na kun? Ndai dinghku a baw gaw kadai re ai hpe shi chye hkra marawn nna tsun yang, shi nang hpe hkungga wa na kun? Hkungga na n re. Tsawra chye ai madu wa langai hku nna, Yesu hpe kasi la na matu Karai Kasang myit mada ai. (Ehpesu 5:23) Nawku hpung a baw re ai Yesu gaw, galoi mung myit galu nna tsawra ai. (Luka 9:46-48) Nang Yesu hpe kasi la yang, na a madu jan mung Yehowa hpe nawku mayu wa na re.
15. Hkristan hpunau langai gaw shi a madu jan hpe tsawra ai lam gara hku madun na kun?
15 Yehowa gaw madu wa ni hpe ndai hku matsun da ai: “Madu jan ni hpe tsaw ra nga nna, shanhte hpe kajet kaje hkum rai nga myit.” (Kolose 3:19) Tsawra myit nga ai madu wa gaw, shi a madu jan hpe shakawn shagrau na re. Gara hku nna kun? Madu jan a ningmu ni hpe atsawm madat ya nna, nang tsun ai lam ni gaw nye a matu grai ahkyak ai ngu shi hpe tsun na re. (1 Petru 3:7) Madu jan tsun ai hte maren galoi mung galaw lu na n raitim, shi tsun ai hpe madat ai gaw grau kaja ai dawdan lam ni jahkrat lu hkra nang hpe karum ya lu na re. (Ga Shagawp 15:22) Tsawra myit nga ai madu wa gaw, madu jan shi hpe hkungga wa hkra hpyi shawn na n re. De a malai, madu jan hkungga wa hkra shi shakut na re. Madu wa gaw madun jan hte ma ni hpe tsawra yang, Yehowa hpe nawku ai lam hta shanhte grau ngwi pyaw wa nna, asak kumhpa mung lu la na re.
Ramma Ni—Kumhpa N Lu Hkra Hpa Mung Nanhte Hpe N Hkum Pat U Ga!
16, 17. Ramma langai rai yang, na a kanu kawa ni hte seng nna myit htum ai lam hpe gara hku koi lu na kun?
16 Nang gaw ramma langai rai yang, na kanu kawa ni gaw nang hpe n chye na ya ai (sh) shanhte gaw lam shagu hpe pat shingdang ai ngu hkamsha yang hkamsha na re. Dai hku hkamsha yang, Yehowa hpe nawku ai gaw kaja htum asak aprat re ai hpe pyi, n tsen ai myit nga wa chye ai. Raitim, nang Yehowa hpe kau da yang, hpung hta nga ai na a manaw manang ni hte Hkristan kanu kawa ni tsawra ai zawn, mungkan hta nga ai kadai mung nang hpe n lu tsawra ai lam nang mu wa na.
17 Ndai lam hpe myit yu u: Na a kanu kawa ni nang hpe galoi mung sharin shaga ai lam n nga yang, nang hpe shanhte tsawra ai lam nang gara hku chye lu na kun? (Hebre 12:8) Shanhte gaw n hkum tsup ai. Dai majaw, shanhte a tara jahkrat ai lam gaw nang hpe myit htum shangun chye ai. Raitim, dai hpe sha hkum myit u. De a malai, shanhte hpa majaw galaw ai hte tsun ai lam hpe chye na hkra shakut u. Matut simsa hkra galaw u. Bai htang na matu hkum shakut. Karai a Mungga hta ndai hku tsun da ai: “Chye chyang ai myit rawng ai wa gaw, ga law law n tsun nga ai; Nyan rawng ai wa gaw myit shingdi nga ai.” (Ga Shagawp 17:27) Hpaji jaw ga ni hpe hkap la chye ai kunghpan ai masha byin wa hkra shakut u. Gara hku hpaji jaw hkrum ai raitim, dai kaw nna sharin la u. (Ga Shagawp 1:8) Yehowa hpe tsawra ai kanu kawa lu da ai gaw, manu dan ai kumhpa langai re ai hpe galoi mung hkum malap u. Nang htani htana asak lu na matu shanhte karum ya mayu ai.
18. Kumhpa hpe myit maju jung na matu, nang hpa majaw dawdan da ai kun?
18 Anhte gaw sumsing lamu hta raitim, ginding aga hta raitim, htani htana asak hkrung na matu, mauhpa htawm hpang hpe myit mada nga ai. Anhte a myit mada lam gaw jet ai. Dai myit mada lam gaw, ninggawn tawa Hpan Madu a ga sadi hta madung tawn da ai. Shi ndai hku tsun ai: “Yehowa hpe chye chyang ai lam, mungkan ting pri rai na ra ai.” (Esaia 11:9) Kade nna yang, mungkan ntsa hta nga ai ni yawng gaw, Karai Kasang a sharin achyin ai hpe hkam la lu na re. Shakut shaja ai majaw lu la ai kumhpa re. Dai majaw, Yehowa a ga sadi yawng hpe myit dum nna, kumhpa n lu hkra hpa mung nang hpe n pat shingdang u ga!


text:
时间:2017-03-25 10:30:05 来源:德宏团结报
№106 Shwa masha ni madu myit ai hku galo dut sha ai ahko hakng hpe hkan jehpre nna, shawa masha ni hpe ja gumhpro sum gaba hkrum shangun ai rai yang, teng tok lit la masha hte lit gun ningbo ni hpe go, sadi ga jo shing nrai na-du sadi ga jo ai ari jo na. Masa na-du ai hpe go, pati hpung gata na aya dom kau ya shing nrai pati n shparo kau ai yu maram ai ari jo na.
№107 Hpong shingra ama hkam, madi shado gumhpro, tsin-yam hkye gumhpro rungrai garan jahtuk sa wa ai mu bungli hta nta masha jinghku jing-yu ni hpang de malong dat, rap ra ai hku n galo du ai hpe go, sadi ga jo shing nrai na-du sadi ga jo ai ari jo na. Masa na-du ai hpe go, pati hpung gata na aya dom kau ya shing nrai pati n shapro kau ai yu maram ai ari jo na.
№108 Lawu de na masa langai hta wa hkra ai rai yang, teng tok lit la masha hte lit gun ningbo ni hpe go, masa loi song ai rai jang, sadi ga jo shing nrai na-du sadi ga jo ai ari jo na. Masa na-du ai ni hpe go, pati hpung gata na aya dom kau ya shing nrai pati n shapro ai yu maram ai ari jo na:
1.Shawa masha ni mu galo, nga sat nga re akyu ara hte seng ai manghkang ni hpe tara hta hkan shing nrai dodan hta hkan nna mai hparan ai rai yang aban n hparan ya nna, n gaja ai bungli shapro dat ai.
2. Tara hte htuk ai shawa masha ni a shok lawa hpe n kam hparan ya, nunnong shachya, pati hte shawa masha ganbu hte shawa masha shada seng hkat ai lam jahten ya ai.
3.Shawa masha ni hpe nju ndong, matsa mawa rai nna, n gaja lam shapro dat ai.
4.Masu ahpyop,lahta de masu lawu de magap yip nna, shawa masha ni a akyu ara jahten shabya ya ai.
№109 Shawa masha ni myit ra ai lam n hkan ai, mak kahtak rai bungli masing jahkrat galo nna, mungdan, hpung jom shing nrai shawa masha ni a ja sutgan hte akyu ara hta sum gaba hkrum sha shangun jang, teng tok lit la masha hte lit gun ningbo ni hpe go, sadi ga jo shing nrai na-du sadi ga jo ai ari jo na Masa loi song ai hpe go, pati hpung gatan a aya dom kau shing nrai pati n shapro kau ai yu maram ai ari jo na.


text:
KARAI A MUNGGA KAW NA SUN GAN NI | DANIELA 10-12
Paw Pru Wa Na Hkawhkam Ni A Lam Yehowa Tau Tsun
11:2
Persi mungdan hta hkawhkam mali pru wa na re. Mali ngu na wa gaw, “Heleni (Greece) mung hpe hpyen gasat na matu, masha yawng mayawng hpe rawt shangun na ra ai.”
Turu Hkawhkam
Kambaisit II
Dari I
Zasik I (Eshta hpe hkungran la ai Hkawhkam Ahasuru byin mai)
11:3
Hpung kaba ai Helani (Greece) hkawhkam gaw, dam lada ai mungdan (empire) hpe up wa na re.
Hkawhkam Aletzenda
11:4
Greek mungdan daw mali garan mat nna Aletzenda a du kaba mali uphkang wa na re.
Kazenda
Laizinmakat
Silukat I
Tawlami I


text:
Sadung Pa Kahtawng kaw na, Slg. Mahaw Gam Hpang hte Jan Dashi Ma Chyem yan a shadang sha alat, Mahaw Awng nga ma ai. Shi gaw, Hpyen la la ai gaw (5) ning daram rai sai, majan garai n byin shi yang, Miwa hkran de (3) ning jan sa hprawng makoi hkawm lai wa sai. Majan byin wa ai majaw bai nhtang wa nna Dung (3) Sadung ginra kaw wa apnawng nga ai re. Shi gaw hprawng mat ai kaw na bai wa ai re majaw, manang ni mung shi hpe hkrit nna hprawng ai wa ngu nna grai jahpyak shala la rai ma ai majaw, dai ga ni hpe n kam hkam rai nna shi a Kungup Du Wa hpe ngai hkrai "Gaw Nan" myen hpyen dap sa htim gap na ngu ahkang hpyi yang Du Wa gaw ahkang n jaw ai da, Shing rai Du Wa gan hkawm mat ai laman Sergent (Zazen Du) wa gaw, "Gai, nang myen dap sa hpya na nga ya sa sanu ngai ahkang jaw ai" ngu nna shala tsun dat hkrup ai da, Shaloi Mahaw Awng gaw kaja wa (KRL 2-3) sha hta gun nna shi a sinat (1) hte sha Gawnan myen dap hpe gap hpya bang mat wa ai shaloi myen hpyen ni yawng hprawng htaw mat nna, badang dip la nna bai nhtang wa ai re.
Shi padang dip la wa ai gaw, Myen (7) gap sat kau da ai, Sinat (2), pala (100) jan, nga chyu kok (6) hte U-hkrawng jahkraw ni she n dang hpai hkra la wa nna manang ni hpe du hkra wa woi sha lai wa sai. Mahaw Awng hpe, Ginjaw kaw nna Agyi (2) shakap ya nhtawm gumhpraw (1,000,000/ks-) mi mung shagrau sha-a ya lai wa masai. Mahaw Awng gaw ya mung Sadung hpyen dap kaba bai sa hpya na matu grai bai myit katu taw nga ai lam tsun dan wa ai re.
Dai majaw kaga hpyen la manaw manang ni mung ndai Agyi Mahaw Awng hpe yu la nna Karai Kasang gaw KIA hpyen ni yawng hte rau rai nna awng padang jaw woi awn nga ai ngu nna, n-gun jawm la let, aja awa naw shakut shaja sa wa ga ngu nna ga saw shana dat n ngai re law.


text:
12 January 2011
Majan hte amyusha shawng lam
Layang U Ra
Shinggyim masha ni gaw, moi chyaloi nhkoi prat kaw nna nan, tinang lu da ai lamu ga ginra hte sut-ring sut-rai ni hpe makawp maga na matu sha n-ga, bai kahtap shalaw jat la lu na matu mung, tinang a amyusha, amyu rusai, uhpung uhpawng, htunghking, makam masham hte mungdaw mungdan ni hpe makawp maga ra ai ngu nna hkap la ai lam ni a majaw mung, majan ni law law hpe gasat gala galaw hkrat lai wa sai lam rai nga ai. Ndai hpe yu yang, mungkan ga na htunghking laimasa (civilization) ni zawn, asak aprat galu galang rai nga sai bawhpan ni hta, ‘majan’ ngu ai mung langai mi rai nga ai. Dai ni na prat hta mungkan mungdan ni law law wa mung, shada da a lapran hta majan ni n-byin wa hkra, koi yen shakut nga ai lam hpe yu yang, majan byin wa na lam hpe n-ra sharawng ai prat nan rai nga sai ngu yang, n-shut nga ai. ‘Majan ngu ai gaw prat nan nrai nga sai (war is obsolete)’ ngu nna pyi nkau hpaji ninghkring ni tsun kajai nga ai aten nan rai nga sai.
Rai timung, maga mi de mungkan mungdan ni kanoi yawng gaw, lama wa majan byin wa yang na matu, ngu nna tinang a hpyen dap hte hpyen arung arai ni hpe galoi mung prat madang adep nga hkra, ja ji jahting shajin da da re ai lam ni hpe yu yang, majan ngu ai gaw - tinang ra tim, n-ra tim - tinang kaw byin hkrum hkra wa chye ai baw lam yan langai mi nan rai nga ai hpe mu ai. Dai re ai majaw, anhte Jinghpaw Wunpawng amyusha ni hta mung majan hte seng ai machye machyang ni hpe hkau chyap chye chyang da lu na matu gaw, ahkyak ai lam rai nga ai.
Majan ngu ai hpa rai ta?
Dai ni na prat hta majan ngu ai a lachyum hpe amyu myu nga nna tsun shaleng da ai laika ni law law rai nga sai rai tim, Carl von Clausewitz mying ai German hpyen hpaji ninghkring wa a ga lachyum hpyan ai lam hpe gaw, mungmasa hte hpyen masa hpaji ninghkring ni galoi mung atek jum da nga ai lam rai nga ai. Clausewitz a On War ngu ai laika buk hta majan ngu ai gaw ‘mungmasa lam hpe kaga lai ladat langai mi hte matut galaw nga ai lam re (a continuation of political activities by other means)’ ngu nna lachyum shaleng da ai lam rai nga ai. Mungmasa bawngban jahkrup nmai wa ai aten hta e, lai ladat kaga langai mi hte matut shachyen shaja sa wa ai lam hpe, tsun ai lam rai nga ai.
Dai re ai majaw Clausewitz gaw majan ngu ai hpe gamu hkat shingjawng poi (wrestling match) hte ga shadawn tsun da nga ai. Tinang a hpyen-wa hpe dang manga kau lu na matu, lahkawng yan gaw tinang hta nga manga n-gun atsam yawng hpe jai lang nna shingjawng hkat ai ni hkrai rai nga ai. Majan ngu ai mung dai hte maren sha rai nga ai. Majan byin nga ai mugdan ni a lapran hta, ‘hpyen-wa a hkrat sum ai lam ngu ai gaw, tinang a matu akyu hkam la lam kaba nan rai nga ai’ ngu ai masing hte majan gasat ai ni hkrai rai nga ai. Manang wa a lata kaw na tinang hkam la mayu ai lam hte ahkaw ahkang, shing nrai arung arai, ni hpe tinang hta nga manga n-gun atsam hpe jai lang let hkan gajau di la ai lam nan rai nga ai. Dai majaw majan ngu dat ai shaloi e, langai wa ai hkrat sum mat ai lam chyu sha, kaga langai wa a matu padang ninglaw lam rai nga ai.
Majan a yaw shada lam
Majan ni langai hte langai a majan lapyin (intensity) hte hten byak lam (destructiveness) ni gaw, shai hkat nga ai lam hpe mu ai. De a majaw, majan byin nga ai uhpung uhpawng ni a yaw shatawng shada ai lam ni hta lakap nna, majan ni hpe mung hpan garan ginhka da mai nga ai. Grau nna chye na loi na hku tsun ga nga yang, myit mada lam langai ngai a majaw sha majan gasat sat re ai lam rai nga ai zawn, dai myit mada da ai bandung ngu ai gaw shadawn shadang nga ai, shing nrai shadawn shadang nnga ai, ngu ai lam hta lakap nna she, majan lapyin hte hten byak lam ni mung shai hkat nga ai lam rai nga ai.
Lam mi hku nna tsun ga nga yang, majan a sat lawat (character) ngu ai gaw, tinang yaw shatawng shada da ai bandung mahtai de du lu na matu, tinang tatut jai lang sa wa ai majan gasat lai ladat ni hta madung nga ai lam rai nga ai. Dai re ai majaw, majan gasat nga ai uhpung uhpawng ni a yaw shada ai lam ni wa mi shai hkat chye nga ai rai tim, shanhte yawng du dep wa mayu ai bandung ngu na gaw, shadawn shadang nga ai baw, shing nrai shadawn shadang nnga ai sha yawng tsep kawp re ai baw, bandung mahtai ni nan rai nga ai. De a majaw majan ngu ai hpe Masat Shadang Nga Majan (Limited War) hte Yawng Hpawn Majan (Total War) ngu nna hpan lahkawng garan da ai lam rai nga ai.
Masat Shadang Nga Majan
Masat Shadang Nga Majan ngu ai gaw, tinang yaw shatawng shada da ai mungmasa bandung langai mi san san a matu sha, gasat gala galaw ai majan hpe tsun ai lam rai nga ai. Tinang a hpyen wa hpe tsep kawp gasat shamyit kau na daram du hkra myit da ai lam nnga ai sha, tinang byin mayu ai lam langai mi hpe hkrang shapraw la lu ai shaloi ‘ram sai’ ngu ai yaw shada lam rai nga ai. 1982 ning hta byin ai Falklands Majan (Falklands War) gaw ga shadawn kaja langai mi rai nga ai. Falklands zinlawng hpe gan shang zing madu da ai Argentina hpyen hpung ni bai htingnut mat hkra, ngu ai British asuya a shadawn sharam nga ai yaw shada lam hpe mu lu nga ai.
Mungdan gadaga tara ritkawp ni hpe hkan nang hkan sa ai hku nna gasat gala galaw ai majan re ai, n-re ai, ngu ai lam hpe madung tawn nna mung, Masat Shadang Nga Majan ngu ai hpe masat ai lam rai nga ai. Lam mi hku nna tsun ga nga yang, majan a majaw hten wa za wa ai madang hpe lakap nna tsun ai lam n-rai nga ai. Mungdan gadaga uhpung uhpawng ni hku nna masat jahkrat da ai, majan aten hta e hkan nang hkan sa ra na tara ritkawp ni hpe tatut jai lang akyu jashawn ai majan rai yang, dai majan hpe Masat Shadang Nga Majan ngu ai lam rai nga ai. Ga shadawn tsun ga nga yang, laknak hpai ai hkyenla shada da sha gap hkat sat hkat ra na lam rai nna, mungmasha ni hpe gap hkra shalawm nmai ai baw tara shatup nna gasat gala galaw ai lam hpe, tsun ai lam rai nga ai.
Yawng Hpawn Majan
Yawng Hpawn Majan ngu dat ai hte rau gaw, hpyen wa hpe tsep kawp gasat dang kau lu hkra, shing nrai hpyen wa tsep kawp asum jaw kau ra mat ai kaw du hkra, ngu ai myit yaw shada lam hte rau, lu malu n-gun atsam ni mahkra hpe jai lang let, n-dut n-dang re ai hku nna gasat gala galaw ai lam hpe, ngu ai lam rai nga ai. Majan a matu ngu nna tinang hta nga manga hpyen luksuk n-gun hte sut-ring sut-rai ni yawng hpe jai lang akyu jashawn sa wa ai lam hta sha n-ga, hpyenla hte mungmasha ngu nna kaga mi garan ginhka ai lam nnga ai sha gap hkat sat hkat galaw ai lam rai nga ai. Lam mi hku nna tsun ga nga yang, mu mamu hpyen amyu masha ni yawng hpe sat na nat na ngu ai majan gaw, Yawng Hpawn Majan majing nan rai nga ai. American hpyenla ni hku nna mai byin ai daram mungmasha ni hpe n-gap hkra kau hkrup hkra, hpyenhking dagraw da ai masha ni hpe sha lata nna sat ai nat ai lam galaw lai wa ai Vietnam Majan gaw, Masat Shadang Nga Majan amyu hpan hta lawm nga ai rai tim, Numbat 1 Mungkan Majan (N1MM) hte Numbat 2 Mungkan Majan (N2MM) ni hpe chyawm gaw, Yawng Hpawn Majan a sakse ni hku nna masat da ai lam rai nga ai.
Majan a majaw hten za ai lam
Majan a marang e hten wa za wa ai lam ni grau grau nna laja lana byin wa shangun ai lam ni gaw (i) jak hpaji lam hta rawt jat kung kyang wa ai lam, (ii) Masat Shadang Nga Majan kaw nna Yawng Hpawn Majan de gale wa ai lam, hte (iii) majan hpe grau mazut ai lai ladat hte gasat wa ai lam, ni hta madung nga ai lam rai nga ai.
(i) Jak hpaji lam hta rawt jat kung kyang wa ai lam
Ningpawt ninghpang daw na majan ni chyawm gaw, n-htu, n-hkyi hte kaga jak-rung jak-rai ni hpe jai lang nna gasat ai majan ni rai nga ai hte maren, ni ni htep htep re ai hku nna gasat hkat ai majan ni nan mung rai nga ai. Rai timung, tsa ban 13 hte 14 grup-yin kaw nna gaw sanat laknak ni hpe galaw shapraw jai lang hpang wa nga sai hte maren, tsa ban 18 grup-yin kaw nna gaw grau grau nna tup hkrak re ai baw sanat laknak ni, wan-tsi (gunpowder) ni hte laknak kaba (artillery) ni hpe galaw shapraw jai lang hpang wa ai lam rai nga ai. Dai hpang tsa ban 19 du ai kaw nna gaw, dai ni du hkra lang nga dingyang rai nga ai, lahpa kaw shakap nna gap ai baw, Rifle sanat ni gaw ahkyak madung laknak ni byin tai wa nga ai lam rai nga ai.
Ndai zawn, jak hpaji lam hte hpungtang hpaji lam ni hta rawt jat kung kyang wa ai lam ni a marang e, grau grau nna madang tsaw ai laknak ni hpe galaw shapraw jai lang sa wa lu ai lam gaw, hpyen hpung ni a n-gun hte laknak gunrai n-gun ni hpe mung, grau grau nna jahkik ya ai lam nan rai nga ai. Jak sinat ni, hte lamu ganghkau de nna bawm jahkrat bun ai baw lam ni gaw, ndai prat na majan gasat lam lai ladat ni hpe galai shai wa shangun ai, jak hpaji rawt jat kung kyang wa ai lam hte seng ai ahkyak madung ga shadawn ni nan rai nga ai.
(ii) Masat Shadang Nga Majan kaw nna Yawng Hpawn Majan de gale wa ai lam
Majan byin ai nhtoi aten ni na wa ai hte hpawn, hkam sharang mung jin wa ai lam ni a marang e, Masat Shadang Nga Majan madang kaw nna Yawng Hpawn Majan madang de galai shai mat wa shangun ai lam gaw, majan a tsin-yam tsin-dam ni hpe mung grau nna sawng wa shangun ai lam rai nga ai. Majan aten galu wa ai hte rau majan hte seng ai tara ritkawp ni hpe koi yen ai lam ni mung yawm wa shangun ai lam rai nga ai. Dai majaw maga mi de hkala n-ba hkrum hkra ai mungmasha ni a jahpan hpe mung, law wa jat wa shangun ai lam rai nga ai. Majan a lai ladat ni galai shai wa ai lam a marang e N2MM aten hta, mungshawa shingte masat (civilian target) ni rai nga ai London, Coventry, Rotterdam hte Hiroshima zawn re ai mare kaba ni hpe laja lana re ai hku bawm jahkrat bun ai lam ni gaw, Masat Shadang Nga Majan madang kaw nna Yawng Hpawn Majan madang de gale mat wa shangun ai lam a sakse ni nan rai nga ai.
Ndai zawn rai mungshawa ni shanu nga ai mare kaba ni hpe shingte masat galaw ai lam a madung yaw shada ai lam gaw, mungshawa a myit masa lam (morale) ni hpe, n-gun shakya kau ya mayu ai majaw nan rai nga ai. N1MM a majaw asak sum mat ai hpyenla hte mungshawa ni a shadang gaw 90:10 grup-yin hta e sha rai nga ai lam rai tim, Yawm Hpawn Majan madang de gale mat wa ai N2MM a marang e, asak sum mat ai hpyenla hte mungshawa ni a shadang gaw 10:67 grup-yin hta nan rai nga ai. ‘Hpyenla marai 10 si hkrum ai rai yang, si hkrum ai mungshawa a jahpan gaw 67 re’ ngu ai lam rai nga ai.
(iii) Majan hpe grau nna mazut ai lai ladat hte gasat wa ai lam
Mungmasa bandung de du wa lu na matu, ndai prat na majan gasat ai lam ni hta mung, grau nna mazut ai lai ladat ni hpe jai lang akyu jashawn sa wa ai lam rai nga ai. N2MM aten hta German hte Japan hpyen hpung ni a lata de du mat ai bawngmasha (prisoners) ni hpe, dusat dumyeng ni hpe zawn rai zing-ri zing-rat galaw lai wa ai lam ni gaw, prat dep majan ni a zai mazut wa ai lam a kumla ni nan rai nga ai. Labau ninghkring langai mi a sawk maram da ai lam hku nga yang, Nazi hpyen hpung ni a lata de du mat ai Soviet bawngmasha ni marai wan (5) daram re ai hta na, marai wan (3) jan ngu na ni gaw dai zai mazut ai zing-ri zing-rat lam ni a majaw asak si hkrum ai lam re, ngu ai lam hpe mu lu nga ai.
Jinghpaw Wunpawng amyusha shawng lam
Majan ngu ai gaw anhte Jinghpaw Wunpawng amyusha ni a matu mung, kanoi htunghking langai mi ngu na zawn byin lai wa yu sai lam rai nga ai. Grai maja ra ai, grai hkrit tsang ra ai, hku nna nga lai wa ra ai aten ni mung law law rai lai wa yu saga ai zawn, majan byin wa yang na matu galoi mung jin jin re ai hku nna, sak hkrung hkawm sa lai wa sai aten ni mung law law rai lai wa yu saga ai. Simsa lam gan la dat ai lam a majaw, majan a shingran gan katsi mat ai lam sha rai nga ai. Tsep kawp hkoi mat ai lam gaw nrai nga ai. Dai re ai majaw, hpyen wa e ‘kasu kabrawng masha ni’ ngu nna bai tsun shamying hkrum ai 15 October 2010 shani kaw nna gaw, galoi rai na re n-chye tawn lu ai rai tim, ‘majan bai byin wa na rai sai’ ngu ai majan a sama hpe, amyusha ni yawng kalang mi bai marawp hkrup nga sai lam rai nga ai.
Dai ni na prat ndai gaw, moi na hte tsep kawp shai mat sai aten nan rai nga ai. Jak hpaji hte kaga hpungtang hpaji lam ni, hte hpyen laknak arung arai galaw shapraw jai lang ai lam ni hta, moi aten na hte wa shakap shai rai nga sai aten majing nan rai nga ai. Dai re ai majaw, mung-up asuya hpyen hpung ni a hpyen n-gun ngu ai hte, asuya nre ai hpyen hpung ni a hpyen n-gun ngu na mung, shingdaw hkat pyi nmai wa sai aten rai nga ai. Dai lam ni a majaw dai ni na aten hta asuya hpyen hpung ni hpe laknak hpai nna ninghkap gasat nga ai uhpung uhpawng ni malawng ngu na gaw, myit masa lam majan hpe mahtang padang ninglaw lu na lam hpe, shakut shaja nga ai lam hpe mu ai. Lam mi hku nna tsun ga nga yang, laknak arung arai madang hta gawngkya ai uhpung uhpawng ni hku nna gaw, mungshawa shingte masat hpe mahtang n-gun shadat gasat nna, mungmasha ni a myit masa lam ni gawngkya mat na hpe, shakut nga ai lam rai nga ai. Mungmasha ni a myit masa lam ni gawngkya mat ai rai yang, asuya hpyen hpung ni a n-gun mung hten agrawp mat na lam re, ngu nna myit mada hkam la ai lam rai nga ai.
Mungkan ntsa hta Jinghpaw Wunpawng amyusha ni a-grin nga dingsa gaw, shing nrai amyusha lawt lam ngu ai hpe anhte Jinghpaw Wunpawng amyusha ni atam nga dingsa gaw, majan ngu ai mung anhte ra tim, n-ra tim, anhte hta du hkrum hkra wa na baw lam langai mi rai nga ai. Dai re ai majaw, amyusha ni a shawng lam ngu nna tsun dat ai shaloi, majan ngu ai mung hkyen lajang shajin shalawm da ra na lam langai mi rai nga ai. Sut su nna n-gun atsam rawng ai ni a matu chyawm gaw, majan a matu hkyen lajang ai lam ngu ai gaw, hpa yak hkak na lam nrai nga ai. Rai timung, sut mung n-su, n-gun atsam mung n-rawng re ai ‘matsan ma’ a matu chyawm gaw, shi a chye chyang ai lam hte zai ladat hta chyu sha madung nga ai lam rai nga ai. Lam mi hku nna tsun ga nga yang, matsan ma wa hku nna gaw, jahpu manu mung law law n-hkrat ra ai baw rai nna, masha law law hpe mung kalang ta hkala n-ba jahkrum kau shangun lu ai baw, laknak ni hpe chyu sha, kam hpa ra na lam rai nga ai. Dai lam ni a majaw, ndai prat hta e gaw mare kaba ni mahtang she ‘majan pa’ ni byin wa wa rai nga sai lam rai nga ai.
Ndai prat na majan ngu dat ai shaloi, malawng gaw mung-up asuya hpyen hpung ni hte asuya n-re ai hpyen hpung ni a lapran hta byin ai majan ni rai nga ai. Dai re ai majaw, asuya n-re ai lam a majaw, ja gumhpraw sut gan hte hpyen arung arai lam ni hta gawngkya nga ai uhpung uhpawng ni hpe ‘matsan ma’ ngu nna ga shadawn tsun ai lam rai nga ai. Maga mi de anhte Jinghpaw Wunpawng amyusha ni a hpyen n-gun ngu ai hpe mung, anhte nan chye nga ga ai zawn, hpyen wa mung chye da nga ai ngu yang n-shut na ga ai. Ja gumhpraw hte laknak arung arai lam ni hta mi anhte Jinghpaw Wunpawng amyusha ni, hpyen wa a lahkam hpe n-dep lu nga ga ai rai tim, tinang a zai hpaji byeng-ya hte hpawn, byin mai ai baw lai ladat ni yawng hpe jai lang akyu jashawn let, hpyen wa hpe, shing nrai hpyen amyusha ni a myit masa lam ni hpe, jahten agrawp kau ya lu na lam chyu sha, ahkyak madung rai nga ai.
Chyum Laika masa hku nna yu ga nga yang mung, Ningpawt Ninghpang Laika 4:8 kaw nna gaw, shinggyim masha ni a gasat gala lam ni n-pawt hpang wa nga sai. Dai ni na aten hta mungkan mungdan ni yawng mung, majan a matu jin jin re ai madang kaw du hkra, galoi mung hkyen lajang shajin da da rai nga masai. Shawng lam hta byin hkrum hkra wa chye ai majan ni a matu, anhte Jinghpaw Wunpawng amyusha ni mung, tatut byin mai ai baw lai ladat ni mahkra hte hkyen lajang shajin da ra nga sai rai.
Shamyet shanat da ai laika ni
Amstutz, Mark R. 1999. International conflict and cooperation: An introduction to world politics (2nd Edition). London: McGraw Hill.
Papp, Daniel S. 2002. Contemporary international relations: Frameworks for understanding (6th Edition). New York: Longman.
Shinggyim masha ni gaw, moi chyaloi nhkoi prat kaw nna nan, tinang lu da ai lamu ga ginra hte sut-ring sut-rai ni hpe makawp maga na matu sha n-ga, bai kahtap shalaw jat la lu na matu mung, tinang a amyusha, amyu rusai, uhpung uhpawng, htunghking, makam masham hte mungdaw mungdan ni hpe makawp maga ra ai ngu nna hkap la ai lam ni a majaw mung, majan ni law law hpe gasat gala galaw hkrat lai wa sai lam rai nga ai. Ndai hpe yu yang, mungkan ga na htunghking laimasa (civilization) ni zawn, asak aprat galu galang rai nga sai bawhpan ni hta, ‘majan’ ngu ai mung langai mi rai nga ai. Dai ni na prat hta mungkan mungdan ni law law wa mung, shada da a lapran hta majan ni n-byin wa hkra, koi yen shakut nga ai lam hpe yu yang, majan byin wa na lam hpe n-ra sharawng ai prat nan rai nga sai ngu yang, n-shut nga ai. ‘Majan ngu ai gaw prat nan nrai nga sai (war is obsolete)’ ngu nna pyi nkau hpaji ninghkring ni tsun kajai nga ai aten nan rai nga sai.
Rai timung, maga mi de mungkan mungdan ni kanoi yawng gaw, lama wa majan byin wa yang na matu, ngu nna tinang a hpyen dap hte hpyen arung arai ni hpe galoi mung prat madang adep nga hkra, ja ji jahting shajin da da re ai lam ni hpe yu yang, majan ngu ai gaw - tinang ra tim, n-ra tim - tinang kaw byin hkrum hkra wa chye ai baw lam yan langai mi nan rai nga ai hpe mu ai. Dai re ai majaw, anhte Jinghpaw Wunpawng amyusha ni hta mung majan hte seng ai machye machyang ni hpe hkau chyap chye chyang da lu na matu gaw, ahkyak ai lam rai nga ai.
Majan ngu ai hpa rai ta?
Dai ni na prat hta majan ngu ai a lachyum hpe amyu myu nga nna tsun shaleng da ai laika ni law law rai nga sai rai tim, Carl von Clausewitz mying ai German hpyen hpaji ninghkring wa a ga lachyum hpyan ai lam hpe gaw, mungmasa hte hpyen masa hpaji ninghkring ni galoi mung atek jum da nga ai lam rai nga ai. Clausewitz a On War ngu ai laika buk hta majan ngu ai gaw ‘mungmasa lam hpe kaga lai ladat langai mi hte matut galaw nga ai lam re (a continuation of political activities by other means)’ ngu nna lachyum shaleng da ai lam rai nga ai. Mungmasa bawngban jahkrup nmai wa ai aten hta e, lai ladat kaga langai mi hte matut shachyen shaja sa wa ai lam hpe, tsun ai lam rai nga ai.
Dai re ai majaw Clausewitz gaw majan ngu ai hpe gamu hkat shingjawng poi (wrestling match) hte ga shadawn tsun da nga ai. Tinang a hpyen-wa hpe dang manga kau lu na matu, lahkawng yan gaw tinang hta nga manga n-gun atsam yawng hpe jai lang nna shingjawng hkat ai ni hkrai rai nga ai. Majan ngu ai mung dai hte maren sha rai nga ai. Majan byin nga ai mugdan ni a lapran hta, ‘hpyen-wa a hkrat sum ai lam ngu ai gaw, tinang a matu akyu hkam la lam kaba nan rai nga ai’ ngu ai masing hte majan gasat ai ni hkrai rai nga ai. Manang wa a lata kaw na tinang hkam la mayu ai lam hte ahkaw ahkang, shing nrai arung arai, ni hpe tinang hta nga manga n-gun atsam hpe jai lang let hkan gajau di la ai lam nan rai nga ai. Dai majaw majan ngu dat ai shaloi e, langai wa ai hkrat sum mat ai lam chyu sha, kaga langai wa a matu padang ninglaw lam rai nga ai.
Majan a yaw shada lam
Majan ni langai hte langai a majan lapyin (intensity) hte hten byak lam (destructiveness) ni gaw, shai hkat nga ai lam hpe mu ai. De a majaw, majan byin nga ai uhpung uhpawng ni a yaw shatawng shada ai lam ni hta lakap nna, majan ni hpe mung hpan garan ginhka da mai nga ai. Grau nna chye na loi na hku tsun ga nga yang, myit mada lam langai ngai a majaw sha majan gasat sat re ai lam rai nga ai zawn, dai myit mada da ai bandung ngu ai gaw shadawn shadang nga ai, shing nrai shadawn shadang nnga ai, ngu ai lam hta lakap nna she, majan lapyin hte hten byak lam ni mung shai hkat nga ai lam rai nga ai.
Lam mi hku nna tsun ga nga yang, majan a sat lawat (character) ngu ai gaw, tinang yaw shatawng shada da ai bandung mahtai de du lu na matu, tinang tatut jai lang sa wa ai majan gasat lai ladat ni hta madung nga ai lam rai nga ai. Dai re ai majaw, majan gasat nga ai uhpung uhpawng ni a yaw shada ai lam ni wa mi shai hkat chye nga ai rai tim, shanhte yawng du dep wa mayu ai bandung ngu na gaw, shadawn shadang nga ai baw, shing nrai shadawn shadang nnga ai sha yawng tsep kawp re ai baw, bandung mahtai ni nan rai nga ai. De a majaw majan ngu ai hpe Masat Shadang Nga Majan (Limited War) hte Yawng Hpawn Majan (Total War) ngu nna hpan lahkawng garan da ai lam rai nga ai.
Masat Shadang Nga Majan
Masat Shadang Nga Majan ngu ai gaw, tinang yaw shatawng shada da ai mungmasa bandung langai mi san san a matu sha, gasat gala galaw ai majan hpe tsun ai lam rai nga ai. Tinang a hpyen wa hpe tsep kawp gasat shamyit kau na daram du hkra myit da ai lam nnga ai sha, tinang byin mayu ai lam langai mi hpe hkrang shapraw la lu ai shaloi ‘ram sai’ ngu ai yaw shada lam rai nga ai. 1982 ning hta byin ai Falklands Majan (Falklands War) gaw ga shadawn kaja langai mi rai nga ai. Falklands zinlawng hpe gan shang zing madu da ai Argentina hpyen hpung ni bai htingnut mat hkra, ngu ai British asuya a shadawn sharam nga ai yaw shada lam hpe mu lu nga ai.
Mungdan gadaga tara ritkawp ni hpe hkan nang hkan sa ai hku nna gasat gala galaw ai majan re ai, n-re ai, ngu ai lam hpe madung tawn nna mung, Masat Shadang Nga Majan ngu ai hpe masat ai lam rai nga ai. Lam mi hku nna tsun ga nga yang, majan a majaw hten wa za wa ai madang hpe lakap nna tsun ai lam n-rai nga ai. Mungdan gadaga uhpung uhpawng ni hku nna masat jahkrat da ai, majan aten hta e hkan nang hkan sa ra na tara ritkawp ni hpe tatut jai lang akyu jashawn ai majan rai yang, dai majan hpe Masat Shadang Nga Majan ngu ai lam rai nga ai. Ga shadawn tsun ga nga yang, laknak hpai ai hkyenla shada da sha gap hkat sat hkat ra na lam rai nna, mungmasha ni hpe gap hkra shalawm nmai ai baw tara shatup nna gasat gala galaw ai lam hpe, tsun ai lam rai nga ai.
Yawng Hpawn Majan
Yawng Hpawn Majan ngu dat ai hte rau gaw, hpyen wa hpe tsep kawp gasat dang kau lu hkra, shing nrai hpyen wa tsep kawp asum jaw kau ra mat ai kaw du hkra, ngu ai myit yaw shada lam hte rau, lu malu n-gun atsam ni mahkra hpe jai lang let, n-dut n-dang re ai hku nna gasat gala galaw ai lam hpe, ngu ai lam rai nga ai. Majan a matu ngu nna tinang hta nga manga hpyen luksuk n-gun hte sut-ring sut-rai ni yawng hpe jai lang akyu jashawn sa wa ai lam hta sha n-ga, hpyenla hte mungmasha ngu nna kaga mi garan ginhka ai lam nnga ai sha gap hkat sat hkat galaw ai lam rai nga ai. Lam mi hku nna tsun ga nga yang, mu mamu hpyen amyu masha ni yawng hpe sat na nat na ngu ai majan gaw, Yawng Hpawn Majan majing nan rai nga ai. American hpyenla ni hku nna mai byin ai daram mungmasha ni hpe n-gap hkra kau hkrup hkra, hpyenhking dagraw da ai masha ni hpe sha lata nna sat ai nat ai lam galaw lai wa ai Vietnam Majan gaw, Masat Shadang Nga Majan amyu hpan hta lawm nga ai rai tim, Numbat 1 Mungkan Majan (N1MM) hte Numbat 2 Mungkan Majan (N2MM) ni hpe chyawm gaw, Yawng Hpawn Majan a sakse ni hku nna masat da ai lam rai nga ai.
Majan a majaw hten za ai lam
Majan a marang e hten wa za wa ai lam ni grau grau nna laja lana byin wa shangun ai lam ni gaw (i) jak hpaji lam hta rawt jat kung kyang wa ai lam, (ii) Masat Shadang Nga Majan kaw nna Yawng Hpawn Majan de gale wa ai lam, hte (iii) majan hpe grau mazut ai lai ladat hte gasat wa ai lam, ni hta madung nga ai lam rai nga ai.
(i) Jak hpaji lam hta rawt jat kung kyang wa ai lam
Ningpawt ninghpang daw na majan ni chyawm gaw, n-htu, n-hkyi hte kaga jak-rung jak-rai ni hpe jai lang nna gasat ai majan ni rai nga ai hte maren, ni ni htep htep re ai hku nna gasat hkat ai majan ni nan mung rai nga ai. Rai timung, tsa ban 13 hte 14 grup-yin kaw nna gaw sanat laknak ni hpe galaw shapraw jai lang hpang wa nga sai hte maren, tsa ban 18 grup-yin kaw nna gaw grau grau nna tup hkrak re ai baw sanat laknak ni, wan-tsi (gunpowder) ni hte laknak kaba (artillery) ni hpe galaw shapraw jai lang hpang wa ai lam rai nga ai. Dai hpang tsa ban 19 du ai kaw nna gaw, dai ni du hkra lang nga dingyang rai nga ai, lahpa kaw shakap nna gap ai baw, Rifle sanat ni gaw ahkyak madung laknak ni byin tai wa nga ai lam rai nga ai.
Ndai zawn, jak hpaji lam hte hpungtang hpaji lam ni hta rawt jat kung kyang wa ai lam ni a marang e, grau grau nna madang tsaw ai laknak ni hpe galaw shapraw jai lang sa wa lu ai lam gaw, hpyen hpung ni a n-gun hte laknak gunrai n-gun ni hpe mung, grau grau nna jahkik ya ai lam nan rai nga ai. Jak sinat ni, hte lamu ganghkau de nna bawm jahkrat bun ai baw lam ni gaw, ndai prat na majan gasat lam lai ladat ni hpe galai shai wa shangun ai, jak hpaji rawt jat kung kyang wa ai lam hte seng ai ahkyak madung ga shadawn ni nan rai nga ai.
(ii) Masat Shadang Nga Majan kaw nna Yawng Hpawn Majan de gale wa ai lam
Majan byin ai nhtoi aten ni na wa ai hte hpawn, hkam sharang mung jin wa ai lam ni a marang e, Masat Shadang Nga Majan madang kaw nna Yawng Hpawn Majan madang de galai shai mat wa shangun ai lam gaw, majan a tsin-yam tsin-dam ni hpe mung grau nna sawng wa shangun ai lam rai nga ai. Majan aten galu wa ai hte rau majan hte seng ai tara ritkawp ni hpe koi yen ai lam ni mung yawm wa shangun ai lam rai nga ai. Dai majaw maga mi de hkala n-ba hkrum hkra ai mungmasha ni a jahpan hpe mung, law wa jat wa shangun ai lam rai nga ai. Majan a lai ladat ni galai shai wa ai lam a marang e N2MM aten hta, mungshawa shingte masat (civilian target) ni rai nga ai London, Coventry, Rotterdam hte Hiroshima zawn re ai mare kaba ni hpe laja lana re ai hku bawm jahkrat bun ai lam ni gaw, Masat Shadang Nga Majan madang kaw nna Yawng Hpawn Majan madang de gale mat wa shangun ai lam a sakse ni nan rai nga ai.
Ndai zawn rai mungshawa ni shanu nga ai mare kaba ni hpe shingte masat galaw ai lam a madung yaw shada ai lam gaw, mungshawa a myit masa lam (morale) ni hpe, n-gun shakya kau ya mayu ai majaw nan rai nga ai. N1MM a majaw asak sum mat ai hpyenla hte mungshawa ni a shadang gaw 90:10 grup-yin hta e sha rai nga ai lam rai tim, Yawm Hpawn Majan madang de gale mat wa ai N2MM a marang e, asak sum mat ai hpyenla hte mungshawa ni a shadang gaw 10:67 grup-yin hta nan rai nga ai. ‘Hpyenla marai 10 si hkrum ai rai yang, si hkrum ai mungshawa a jahpan gaw 67 re’ ngu ai lam rai nga ai.
(iii) Majan hpe grau nna mazut ai lai ladat hte gasat wa ai lam
Mungmasa bandung de du wa lu na matu, ndai prat na majan gasat ai lam ni hta mung, grau nna mazut ai lai ladat ni hpe jai lang akyu jashawn sa wa ai lam rai nga ai. N2MM aten hta German hte Japan hpyen hpung ni a lata de du mat ai bawngmasha (prisoners) ni hpe, dusat dumyeng ni hpe zawn rai zing-ri zing-rat galaw lai wa ai lam ni gaw, prat dep majan ni a zai mazut wa ai lam a kumla ni nan rai nga ai. Labau ninghkring langai mi a sawk maram da ai lam hku nga yang, Nazi hpyen hpung ni a lata de du mat ai Soviet bawngmasha ni marai wan (5) daram re ai hta na, marai wan (3) jan ngu na ni gaw dai zai mazut ai zing-ri zing-rat lam ni a majaw asak si hkrum ai lam re, ngu ai lam hpe mu lu nga ai.
Jinghpaw Wunpawng amyusha shawng lam
Majan ngu ai gaw anhte Jinghpaw Wunpawng amyusha ni a matu mung, kanoi htunghking langai mi ngu na zawn byin lai wa yu sai lam rai nga ai. Grai maja ra ai, grai hkrit tsang ra ai, hku nna nga lai wa ra ai aten ni mung law law rai lai wa yu saga ai zawn, majan byin wa yang na matu galoi mung jin jin re ai hku nna, sak hkrung hkawm sa lai wa sai aten ni mung law law rai lai wa yu saga ai. Simsa lam gan la dat ai lam a majaw, majan a shingran gan katsi mat ai lam sha rai nga ai. Tsep kawp hkoi mat ai lam gaw nrai nga ai. Dai re ai majaw, hpyen wa e ‘kasu kabrawng masha ni’ ngu nna bai tsun shamying hkrum ai 15 October 2010 shani kaw nna gaw, galoi rai na re n-chye tawn lu ai rai tim, ‘majan bai byin wa na rai sai’ ngu ai majan a sama hpe, amyusha ni yawng kalang mi bai marawp hkrup nga sai lam rai nga ai.
Dai ni na prat ndai gaw, moi na hte tsep kawp shai mat sai aten nan rai nga ai. Jak hpaji hte kaga hpungtang hpaji lam ni, hte hpyen laknak arung arai galaw shapraw jai lang ai lam ni hta, moi aten na hte wa shakap shai rai nga sai aten majing nan rai nga ai. Dai re ai majaw, mung-up asuya hpyen hpung ni a hpyen n-gun ngu ai hte, asuya nre ai hpyen hpung ni a hpyen n-gun ngu na mung, shingdaw hkat pyi nmai wa sai aten rai nga ai. Dai lam ni a majaw dai ni na aten hta asuya hpyen hpung ni hpe laknak hpai nna ninghkap gasat nga ai uhpung uhpawng ni malawng ngu na gaw, myit masa lam majan hpe mahtang padang ninglaw lu na lam hpe, shakut shaja nga ai lam hpe mu ai. Lam mi hku nna tsun ga nga yang, laknak arung arai madang hta gawngkya ai uhpung uhpawng ni hku nna gaw, mungshawa shingte masat hpe mahtang n-gun shadat gasat nna, mungmasha ni a myit masa lam ni gawngkya mat na hpe, shakut nga ai lam rai nga ai. Mungmasha ni a myit masa lam ni gawngkya mat ai rai yang, asuya hpyen hpung ni a n-gun mung hten agrawp mat na lam re, ngu nna myit mada hkam la ai lam rai nga ai.
Mungkan ntsa hta Jinghpaw Wunpawng amyusha ni a-grin nga dingsa gaw, shing nrai amyusha lawt lam ngu ai hpe anhte Jinghpaw Wunpawng amyusha ni atam nga dingsa gaw, majan ngu ai mung anhte ra tim, n-ra tim, anhte hta du hkrum hkra wa na baw lam langai mi rai nga ai. Dai re ai majaw, amyusha ni a shawng lam ngu nna tsun dat ai shaloi, majan ngu ai mung hkyen lajang shajin shalawm da ra na lam langai mi rai nga ai. Sut su nna n-gun atsam rawng ai ni a matu chyawm gaw, majan a matu hkyen lajang ai lam ngu ai gaw, hpa yak hkak na lam nrai nga ai. Rai timung, sut mung n-su, n-gun atsam mung n-rawng re ai ‘matsan ma’ a matu chyawm gaw, shi a chye chyang ai lam hte zai ladat hta chyu sha madung nga ai lam rai nga ai. Lam mi hku nna tsun ga nga yang, matsan ma wa hku nna gaw, jahpu manu mung law law n-hkrat ra ai baw rai nna, masha law law hpe mung kalang ta hkala n-ba jahkrum kau shangun lu ai baw, laknak ni hpe chyu sha, kam hpa ra na lam rai nga ai. Dai lam ni a majaw, ndai prat hta e gaw mare kaba ni mahtang she ‘majan pa’ ni byin wa wa rai nga sai lam rai nga ai.
Ndai prat na majan ngu dat ai shaloi, malawng gaw mung-up asuya hpyen hpung ni hte asuya n-re ai hpyen hpung ni a lapran hta byin ai majan ni rai nga ai. Dai re ai majaw, asuya n-re ai lam a majaw, ja gumhpraw sut gan hte hpyen arung arai lam ni hta gawngkya nga ai uhpung uhpawng ni hpe ‘matsan ma’ ngu nna ga shadawn tsun ai lam rai nga ai. Maga mi de anhte Jinghpaw Wunpawng amyusha ni a hpyen n-gun ngu ai hpe mung, anhte nan chye nga ga ai zawn, hpyen wa mung chye da nga ai ngu yang n-shut na ga ai. Ja gumhpraw hte laknak arung arai lam ni hta mi anhte Jinghpaw Wunpawng amyusha ni, hpyen wa a lahkam hpe n-dep lu nga ga ai rai tim, tinang a zai hpaji byeng-ya hte hpawn, byin mai ai baw lai ladat ni yawng hpe jai lang akyu jashawn let, hpyen wa hpe, shing nrai hpyen amyusha ni a myit masa lam ni hpe, jahten agrawp kau ya lu na lam chyu sha, ahkyak madung rai nga ai.
Chyum Laika masa hku nna yu ga nga yang mung, Ningpawt Ninghpang Laika 4:8 kaw nna gaw, shinggyim masha ni a gasat gala lam ni n-pawt hpang wa nga sai. Dai ni na aten hta mungkan mungdan ni yawng mung, majan a matu jin jin re ai madang kaw du hkra, galoi mung hkyen lajang shajin da da rai nga masai. Shawng lam hta byin hkrum hkra wa chye ai majan ni a matu, anhte Jinghpaw Wunpawng amyusha ni mung, tatut byin mai ai baw lai ladat ni mahkra hte hkyen lajang shajin da ra nga sai rai.
Shamyet shanat da ai laika ni
Amstutz, Mark R. 1999. International conflict and cooperation: An introduction to world politics (2nd Edition). London: McGraw Hill.
Papp, Daniel S. 2002. Contemporary international relations: Frameworks for understanding (6th Edition). New York: Longman.
Posted by KBG at 8:23 AM
Labels: Opinion/Analysis
No comments:
Subscribe to: Post Comments (Atom)


text:
Rung Hte Hkawm Chyai Lamang Shiga
Anhte a rung ni hte laika dip shabra ai shara ni hpe hkawm chyai na matu nang hpe saw shaga ga ai. Shara hte aten hpe tam yu u.
Cameroon
Les Témoins de Jéhovah du Cameroun
Ancienne Route SONEL
Bonamikano, Bonabéri,
DOUALA
CAMEROON
+237 3339-0250
+237 3339-2101
Hkawm Chyai Lamang
Masum Ya kaw nna Manga Ya
2:00 p.m. kaw nna 4:30 p.m.
Na ai aten: Minit 30
Dan Dawng Lam Ni
Cameroon, Gabon hte Equatorial Guinea ni hta nga ai Yehowa Sakse 40,000 jan a galaw ai lam ni hpe woi awn ya ai. Laili laika ni hpe Africa mungdan manga de sa ya ai.


text:
New Zealand mung dan Wellington daju Porirua mare hta nga ai Myen mung masha ni hte NZ mungdan masha ni rau jawm hpawng let Myen mung nbung laru tsin yam ni a matu myit dum kyuhpyi ai lamang hpe dai hpawt 10:30 am hta e Hosanna hkalup hpung nawku hting nu hta e galaw lai wa sai re yaten hta NZ mung dan atsuya gaw tsim yam mshani a matu NZ gum hpraw 1.5 milion garum jaw ya sai lam chye lu ai.
Myen mung a matu laksan kyuhpyi
Posted by nzk Sunday, May 11, 2008
UN kawna shalai jaw ai lusha ni hpe Rangon mare gaba hta zingda hkrum
Posted by nzk Saturday, May 10, 2008
Myen hpyen atsu ya gaw UN kaw na sha lai jaw ai lu sha ni hpe 9/05/2008 ya shana 9:oopm hta Yangon mare nbungli daru hta zing da hkrum sai rai nga ai ,nbungli 2 hte htaw shang wa ai malu masha ni hpe tara n-shang ai rai ni lawm ai nga n-na zing da ai rai nga ai WFPgaw ndai zawn zing da hkrum ai majaw myen mung de sha lai ya na rai ni hpe naw jahkring da sai re,myen hpyen atsu ya gaw ya ten du hkra mung kan kaw na garum matum lawm na masha ni hpe pat da ding yang rai nga ai.


text:
Maumwi 23: Hpara-u A Yup Mang Ni
Lahkawng ning lai mat wa sai. Yosep gaw htawng kata kaw e, naw rawng nga ai. Tsabyi jau ai wa mung yosep hpe ndum mat sai. Dai hpang lana mi hta e, Hpara-u gaw grai ahkrak kaba ai yup mang lahkawng hpe mu ai. Kaning re lachyum ni re ai kun? nga nna myit mau nga ai. Ndai sum la kaw e, shi yup nga ai hpe mu a ni? Hpang jahpawt e, Hpara-u gaw shi a hpaji chye ai masha ni hpe shaga nna, shi mu ai yup mang a lam, shanhte hpe hkai dan ai. Raitimung yup mang a lachyum hpe, shanhte nlu htai ma ai.
Dai hpang e, tsabyi jau ai wa gaw, Yosep hpe myit dum wa ai. Hpara-u hpe, shi ning nga nna tsun ai: ‘Ngai htawng rawng nga ai shaloi, htawng kata e, yup mang a lachyum hpe, chye htai ai masha langai mi nga ai’ da. Dai rai nna, Hpara-u gaw Yosep hpe htawng kaw na shapraw nna, shi hpang de, shaga la shangun ai.
Hpara-u mung shi ai yup mang a lam Yosep hpe hkai dan ai. ‘Hpum sau tsawm ai dumsu kanu sanit hpe, ngai mu nngai: dai hpang e, grai lasi ai hte n ra hkrai re ai, dumsu kanu sanit hpe, bai mu ai: lasi ai dumsu kanu ni gaw, hpum sau ai dumsu kanu ni hpe sha kau ai,’ da.
Lahkawng ngu na yup mang gaw; ‘mam nhpun langai mi hta na, ja kat ai mam gung si sanit hpe mu nngai; dai hpang e nja kat ai mam gung si sanit hpe mu nnagi; nja kat ai mam gung si ni gaw, ja kat ai , mam gung si ni hpe, mayu kau ai,’ nga nna hkai dan ai.
Yosep mung hpara-u hpe htai dan ai gaw: ‘Yup mang lahkawng a lachyum gaw, maren sha re. Hpum sau tsawm ai dumsu kanu sanit hte, ja kat ai, mam gung si sanit gaw, sanit ning hpe ngu mayu ai. Lasi ai dumsu kanu sanit hte nja kat ai mam gung si sanit gaw, dai hpang sanit ning hpe ngu mayu ai. Egutu mung hta e, nai mam law law lu ai sanit ning du wa na ra ai. De a hpang e hku hku ai sanit ning du wa na ra ai.’
Dai majaw Hpara-u hpe Yosep tsun ai gaw: ‘Nai mam law law lu ai sanit ning a laman hta e, nai mam lahkawn shinggyin na matu, hpaji rawng ai masha langai mi hpe, san tawn da u; dai shaloi du na ra ai sanit ning hta, masha ni lu sha kaw si, kyet hkrum na ma ai n rai.
Hpara-u gaw dai hpaji jaw ai ga hpe, ra sharawng ai. Nai mam lahkawn shinggyin na matu, yosep hpe, san tawn da ai. Yosep gaw Hpara-u hta, kaga Egutu mung hta ahkyak kaba dik ai, masha langai, mi tai wa ai.
Masat ning lai wa ai hpang, hku hku ai shaning laman e, masha nkau mi sa wa ma ai hpe, Yosep mu ai. Kadai ni re ai hpe chye a ni? Shi a kahpu 10 ni rai ma ai. Hkanan mung hta e, hku wa kaba du nna, shanhte a kawa Yaku gaw, Egutu mung de, shangun dat ai. Yosep gaw shi a kahpu ni hpe matsing ai. Raitimung kahpu ni gaw shi hpe n matsing ma ai. Hpa majaw re ai hpe, chye a ni? Yosep gaw asak kaba wa ai majaw re. Bai nna, hpun tawn ai hpun palawng ni mung, grai lak lai mat sai.
Kahpu ni shi kaw sa nna, naw ku na ma ai lam, asak naw kaji yang, shi yup mang mu ai lam hpe, Yosep myit dum ai. Ndai lam ni nanhte , hti lai wa sai hpe, naw myit dum ani? Dai rai nna, Yosep hpe akyu rawng ai lam langai mi a majaw, Karai Kasang gaw Egutu mung de, shangun dat ai hpe, shi chye na ai. Yosep hpa galaw ai hpe, yu yu ga.
Ningpawt Ninghpawng 41:1-57; 42:1-8, 50:20.


text:
Moi Aung San masu nna WP sha ni jamjau ai dai ni di hkra re. Ya Su Kyi masu ai grau sawng na. Hpa majaw nga yang shi hpe mungkan mungdan ni rai kaja shadu nga ma ai. Shi Asuya lu galaw jang anhte hpe mungkan e gale galau di kau na jan rai sa. Hpyen Dap hte Balik gaw shi hpang n lawm ai majaw, shi galai shai na hpa n lu galaw na re. Kawa anhte hpe masu ai yubak gawmai gawsha mung shi kaw nga ai majaw mungdan lu up na n rai. Dai garu hkawm ai shi bungli rai sai.
Dai garu hkawm ai shi bungli rai sai.


text:
Jinghpaw Mungdaw Myitkyina mare kaba kaw dai na de hkying (9:00pm) ram hta n sen grai ja ai bawm langai kapaw lai wa ai lam shiga na chye lu ai. Myothit Gyi, Mamaw Mye hka gasup mandat kaw kapaw ai re lam hpe na chye lu ai.
MYITKYINA KAW N SEN JA AI BAWM KAPAW
Jinghpaw Mungdaw Myitkyina mare kaba kaw dai na de hkying (9:00pm) ram hta n sen grai ja ai bawm langai kapaw lai wa ai lam shiga na chye lu ai. Myothit Gyi, Mamaw Mye hka gasup mandat kaw kapaw ai re lam hpe na chye lu ai.
Labels: Jinghpaw Mung Shiga


text:
SLG. HPAUDUT NAW A NTA MYEN NI WAN NAT
Labels: Jinghpaw Mung Shiga
3 comments:
- Anonymous said...
-
Karai Kasang e,lawan hkyela rit law,ndai myen ni hpe lawan jahkring kau ya rit:(
- October 1, 2012 at 6:13 PM
- Ngaw Nat said...
-
Wunpawng buga na lamu a ga ni e, nanhte a aga hta shadai lup da ai buga madu ni hpe zing ri roi ri p ai ni hpe mayu kau mu law...
- October 1, 2012 at 9:46 PM
- Anonymous said...
-
N dai zawn n hkru n hkra ai hku ma sha hpe roi rip ai ni hpe KK e yu ma da n na dai ni hpe sha rin sha ga ya u law
- October 7, 2012 at 12:26 PM